“İnsan sağlamlığı hər bir cəmiyyət, hər bir dövlət üçün əsas məsələdir” – Prezident\n27 Mart 2018 - 17:16\n“İnsan sağlamlığı hər bir cəmiyyət, hər bir dövlət üçün əsas məsələdir” –Prezident\nDövlət başçısı qeyd edib ki, son illərdə Azərbaycanda 600-dən çox tibb müəssisəsi tikilib və əsaslı təmir edilib: “Biz səhiyyə sisteminin maddi-texniki bazasını böyük dərəcədə gücləndirə bilmişik. Təkcə bu il altı şəhərdə yeni xəstəxana tikiləcək. Beləliklə, Azərbaycanın hər bir şəhərində ən yüksək tibbi şərait yaradılır. Altı yüzdən çox xəstəxananın, tibb müəssisəsinin yaradılması, əlbəttə ki, böyük vəsait tələb edir. Azərbaycan dövləti bu vəsaiti ayırır”.\nPrezident bildirib ki, səhiyyə sisteminin təkmilləşdirilməsi bizim üçün prioritet məsələdir: “Çünki insan sağlamlığı hər bir cəmiyyət, hər bir dövlət üçün əsas məsələdir. Son illər ərzində görülmüş işlər nəticəsində insanların ömrünün uzunluğu artır və bu, gözəl göstəricidir. Bu gün Azərbaycanda istənilən xəstəlik müalicə oluna və onun diaqnostikası aparıla bilər. Yəni, diaqnostik müayinə, müalicə – bütün bunlar kompleks şəkildə təmin edilir. Bir məsələni də xüsusi olaraq diqqətə çatdırmaq istəyirəm. Bir neçə ildir ki, Azərbaycanda dövlət tərəfindən pulsuz tibbi müayinə həyata keçirilir. Hər il beş milyon Azərbaycan vətəndaşı bu xidmətdən istifadə edir. Bir neçə il bundan əvvəl mənim təşəbbüsümlə bu məsələ öz həllini tapmağa başlamışdır. Hazırda növbəti tibbi müayinə davam edir”.


Fatimədən etiraf: “Yoldaşımla rəsmi nikahım yoxdu” » Qadınla.Com - Qadınlar Birİncidir!\nTarix: 17-09-2013, 12:02\n"Çox xoşbəxt ailəm var. Həyatımda hər şey qaydasında davam edir”. Bunu açıqlamasında rəqqasə Fatimə deyib. 2 il öncə yenidən ana olan Fatimə bu barədə ilk dəfə saytımıza danışdı: " Ailəmlə bağlı danışmağı sevmirəm. Bir zamanlar qızımla bağlı çox danışılırdı. Amma oğlumla bağlı nə danışıram, nə də danışılmasına şərait yaradıram. Çünki bu, mənim şəxsi həyatımdır. Çalışıram ki, ictimailəşməsin. Həyat yoldaşımı çox sevirəm, dəyər verirəm. Rəsmi nikah o qədər də önəmli deyil. Düşünürəm ki, ailəni bir kağız parçasından asılı etmək olmaz. Əsas odur ki, kəbinimiz var və Allahın hüzurunda biz ər-arvadıq”.\nDövlət işində çalışan biznesmen şəxslə ailəli olan rəqqasənin bu evlilikdən 2 yaşında oğlu var. Qeyd edək ki, rəqqasə Fatimə daha öncə Aydın adlı şəxslə ailəli olub və bu nikahından bir qızı var. loading... 100


Homoseksuallığa çağırış cinayət sayılacaq\nEyni cinsli nikahların qanuniləşdirilməsini tələb edənlər aksiyaya çıxıblar\nDini liderler qanunun qəbuluna dəstək verməyə hazırdır\nRusiyanın Novosibirsk vilayətinin qanunverici məclisi Dövlət Dumasına yeni layihə göndərib. Bu qanun layihəsi yeniyetmələr arasında homoseksualizmin təbliğatının qadağan ediməsinə aiddir.\n100 MANATDAN 10 MİN MANATA KİMİ CƏRİMƏ\nLayihəyə görə, yeniyetmələr arasında eyni cinslər arasında intim münasibətləri təbliğ edən şəxslər 4-5 min rubl (100-130 manat)) cərimə oluna bilər. Vəzifəli şəxslər üçün cərimənin məbləği daha böyükdür – 40-50 min rubl (1000-1300 AZN). Hüquqi şəxslər bu əməli törədəcəyi halda cərimənin miqdarı 100 dəfə böyüyür – 400-500 min rubl (10000-13000 manat).\nNovosibirskdən olan deputatlar bildiriblər ki, Rusiyada homoseksuallığın təbliği pik həddinə çatıb k, bu da yeniyetmələr və uşaqlar üçün təhlükə yarada bilər.\nDİNİ LİDERLƏR QANUNA TƏRƏFDAR ÇIXIBLAR\nYerli dini liderlər, xristian və müsəlman icmalarının nümayəndələri də bu dəfə deputatların tərəfindən çıxış ediblər. Onlar belə bir qanunun qəbulunun çoxdan zəruri olduğunu deyiblər. Dini liderlər sənədin qəbuluna hər cür dəstək verməyə hazır olduqlarını söyləyiblər.\nBundan əvvəl Sankt-Peterburq və Novosibirsk hökumətləri eynicinslər arasında münasibətlərin təbliğinə qarşı qanun qəbul etmişdi. Sankt-Peterburq qubernatorunun imzaladığı sənədə görə, “yeniyetmələr arasında gey, lesbiyanlıq, biseksuallıq, transgenderliklə bağlı təbliğatın aparılması” qadağan edilir.\nBU SƏNƏD AYRISEÇKİLİK YAYIR\nHuman Rights Watch təşkilatı isə qanunun insan haqlarına zidd olduğunu vurğulayaraq onun ləğvini tələb etmişdi. Təşkilat bəyan etmişdi ki, bu sənəd homofobiyaya, insanlar arasında ayrıseçkiliyin yayılmasına xidmət edir.\nHuman Rights Watch qurumunun yaydığı bəyanatda qeyd olunub ki, Rusiyada gey və lesbiyanlara qarşı düşmənsayağı münasibət mövcuddur. Onlar tez-tez hücumlara, təqiblərə məruz qalırlar. Hakimiyyət mütəmadi olaraq geylərin mitinqini dağıdır, hətta gey-parad keçirilməsinə də imkan verilmir.\nİslam geylərin hüququnu tanımır


16 May 15:23 | 2 727\nAzərbaycanın mədəniyyət paytaxtı Şuşa 12-13 may tarixlərində “Xarıbülbül” musiqi festivalına ev sahibliyi etdi. Ermənistanın işğalından qurtulan Şuşada "Xarı bülbül" musiqi festivalının keçirilməsi bütün dünyaya səs salıb. 30 ildən sonra bərpa edilən festival sözün əsl mənasında milli birlik, qürur, zəfər, ləyaqət bayramına çevrildi. Bu, bütün dünyaya Şuşadan, qədim torpağımızdan verilən mesaj idi. 30 illik fasilədən sonra bu il birinci dəfə keçirilən “Xarıbülbül” musiqi festivalının şəhidlərimizin əziz xatirəsinə həsr olunması böyük əhəmiyyətə malikdir, 44 günlük Vətən müharibəsində qazanılmış Zəfərin mədəniyyət sahəsində davamıdır.\nPrezident İlham Əliyevin tapşırığına uyğun olaraq Heydər Əliyev Fondunun təşkil etdiyi möhtəşəm “Xarıbülbül” musiqi festivalının keçirilməsi Qarabağın tarixi simasının, Şuşanın mədəniyyət mərkəzi statusunun bərpasını təcəssüm etdirir. Tarixi-mədəni əhəmiyyəti və Azərbaycan xalqı üçün müstəsna mənəvi dəyərə malik olması Şuşaya xüsusi qayğı və həssaslıqla yanaşılmasını zəruri edir. Bu baxımdan, Şuşada dövlət idarəetməsinin və hüquqi tənzimləmənin daha da təkmilləşdirilməsi şəhərdə tarixi-mədəni irsin bərpasına və qorunub saxlanmasına xidmət etməklə yanaşı, onun daim inkişafına şərait yaradacaqdır. Şuşa Azərbaycan xalqının milli sərvətidir. Ermənilər nə qədər çalışsalar da, Şuşadan Azərbaycan ruhunu silə bilmədilər.\nVətən müharibəsindəki Qələbədə bütün icmaların payı, töhfəsi vardır. Azərbaycan Prezidentinin tövsiyəsi ilə builki “Xarinbülbül” festivalı həm də Azərbaycan multikulturalizm ənənələrinin simvoluna çevrildi. Bu gün Azərbaycan tolerant, mehriban birgəyaşama mədəniyyəti baxımından artıq dünya üçün bir örnəkdir. Tarixən müxtəlif xalqların və dinlər arasında qarşılıqlı hörmətə və etimada əsaslanan səmimi dostluq və əməkdaşlıq münasibətlərinin ölkəmizdə mövcudluğu yüksək tolerantlıq ənənələrinin formalaşdığı dünyəvi, çoxmillətli və çoxkonfessiyalı dövlət kimi təqdim edir. Bu gün dünya ictimaiyyəti Azərbaycanın nümunəvi tolerantlıq, multikulturalizm modelini, dinlərarası dialoq mədəniyyətini qəbul edir və öyrənir. Azərbaycanda bütün dinlərin və etnik qrupların nümayəndələri dostluq, qardaşlıq, həmrəylik şəraitində birgə yaşayır və ölkəmizin uğurlu inkişafına töhfələrini verirlər. 44 gün ərzində torpaqlarımızın işğaldan azad olunması üçün bütün etnik və dini icmaların nümayəndələri vahid amal, vahid bayraq altında birləşərək çiyin-çiyinə döyüşməklə birliyimizi ortaya qoydu. Eyni zamanda, Azərbaycanda əsrlərlə mövcud olmuş tolerant mühitin, multikulturalizm ənənələrinin qorunmasına Prezident İlham Əliyevin hakimiyyəti illərində bu qədər diqqət ayrılmasının da nə qədər düzgün siyasət olmasını sübut etdi.\nFestivalın məhz Ramazan bayramı ərəfəsində təşkil edilməsi də böyük əhəmiyyət kəsb edir. Şuşa Pənahəli xanın dövründən dini dəyərlərə xüsusi diqqət yetirilən məkan kimi tanınıb. Azərbaycanlıların etnik təmizlənməsi həmişə tarixi-dini abidələrimizə qarşı vandalizm aktları ilə müşayiət olunub. İslamın Azərbaycan xalqının milli konsolidasiyasında, milli mədəniyyətinin qorunmasında müstəsna yeri var. Yaşasın Şuşa! Yaşasın Qarabağ! Yaşasın Azərbaycan!


Bacıma yazığım gəlirdi – BİRCƏNİN ROMANI\n09:00 02 Fevral 2018 670 dəfə oxunub\n- Dur yığış, gedirik, - dedi. - Mənim uşaqlarıma görə də heç kimlə dilləşib evinə söz-söhbət salma. Bişirmə deyir, bişirmə.\n- Yunusun sözünə qulaq asma, o uşaqlara hər dəfə kökə bişir. Qoy bunun üstündə səni döysünlər, söysünlər, heç nəyə baxma, bişir. O uşaqların sənə sevgisinə kölgə salma. Yığış, get evinə.\nYığışmaq deyəndə, nəyim vardı yığışam da? Bir köhnə xalatda gəlmişdim, neçə gündü bacılarımın paltarlarını geyinirdim...\nQaynanam üzümə də baxmadı. Emin evdə yoxuydu. Maralın balalarına qoşulub həyətdə oynayan Cavid bir gündəydi ki, uşağı görəndə qorxdum – üstü-başı kir-pasağın içində, saçlarının dibi qum, torpaq... Uşağın baxımsız qaldığı birgünlükdən bilinirdi. Onun bu yetimliyi, kimsəsizliyi bağrımın başını dağladı, özümə bərk acığım tutdu, düşündüm gərək havayı yerə aralığa söz-söhbət salmayaydım. Onsuz bu gedişimlə nəyi dəyişdim – uşağa da əziyyət verdim, özümə də.\n- Həə, nooldu, getdin məni pislədin evinizdə? Neyləyəcəklər mənə, nişanımı qaytaracaqlar?! Hamıya məni pis qələmə verdin, nolacaq, medalımı sökəcəklər?! Gələn kimi uşağı suya soxdun ki, guya sən də anasan, guya biz baxmamışıq uşağa?!..\nZöhrə xala danışdıqca qulaqlarım uğuldayırdı, çimdirib dəsmala bükdüyüm Cavidi geyindirə-geyindirə özümü heç nə eşitmirmiş kimi aparmağa çalışırdım. O məqamda nənəmin bir öyüdü beynimdə səslənib əsəblərimə sakitlik çiləyirdi. Nənəm həmişə deyərdi: “Acıqlı adamın qabağından qaçın, susun, qoyun doyunca danışsın, səbbi alınsın. Qəzəbin arxasında peşmanlıq dayanır, sən nə qədər səbirli olsan, hirsli adam da bir o qədər tez peşman olar...”\n- Bəsdirin də, oldu bitdi. İndi mən hara gedim, necə eləyim, siz deyin.\n- Başından böyük qələt eləmisən, hələ bir cavab da qaytarırsan?!\n- Əl çək xalxın uşağından! Ona bir çırtma vursan, gətirdiyim kimi də geri qaytaracam.\n- Bir də bu evdən mənim uşaqlarıma nəsə versən, ya onlara nəsə bişirsən, mən özüm sənlə davaya çıxacam. Mənim balalarımın ucbatından evinə qırğın salma. Analarına da deyəcəm onları bu qapıya qoymasın. Mənim uşaqlarıma görə anamla üz-göz olma.\n- Kül sənin arvadının (yəni Maralın) başına, gəlin (yəni mən) axşamacan sənin balalarını eşşək kimi işlədir, sonra da başlarını bir konfetlə, bir kökəylə aldadır. Özü qəzet-kitab oxuyur, sənin uşaqlarına paltar yudurdur, təndir odladır.\n- Tfuuu, - dedi, - yalansa sənin nəslinin-kökünün gorunda it balalasın! Sən qarışma, qoy mənim uşaqlarım ona qulluqçu olsunlar.\n- Gəlinə əl qaldırsan, səni hörmətsiz eləyəcəm!..\n- Bibi, get yat, atam yalan deyir, biz sabah yenə sənin yanına gələcəyik...\n- Keçən dəfəki kimi eləmə ha, qoy gəlin bacısının toyunda axıracan otursun, camaat sonra bizə gülər.\n- Ata-ana sözünə baxmayan qız gəlinlik geyib bu pilləkəndən düşməyəcək!\nBacım buna da qatlaşdı. Anamın belə hikkəylə yerə çırpdığı Sevili qaynanası göydə tutdu. Bizimkilər bacımı evdən adi bir donda, sadə bir görkəmdə, bəzəksiz-düzəksiz düşürüb yola saldılar. Ancaq sən demə, qaynanası gələndə özüylə ağ gəlinlik də götürübmüş. Maşın karvanı bizim rayonun ərazisindən çıxanda yolqırağı evlərdən birinin yanında əylənərlər, oğlan evinin qadınları o evdə Sevilə gəlinlik geyindirəndən, bər-bəzək vurandan sonra yola davam eləyərlər...\n- Uşağı al qucağına, cəld evə keç, - dedi, - bu qədər adamın hansıyla görüşəcəksən?\n- Götür uşağı, rədd ol içəri!\n- Nə faraş gəlmisən, özünü lap ələm-yesir elədin ey bacının toyunda, - deyib getdi.\n- Emin deyir düşsün, gedirik.\n- Qayıt uşağı götür, sakitcə düş gəl min maşına, gedirik.\n- Ayıbdı axı, - dedim, - indicə gəlmişik. Qoy heç olmasa bir tikə çörək yeyək, oğlan evi qızı aparsın, sonra gedək.\nSənə dedim axı uşağı götür gəl! Mən burda bir dəqiqə də ləngiyəsi deyiləm.\n- Düz deyiblər oddan kül törər, elə bil o kişinin oğlu deyilsən. Sən nə vaxt adam olacaqsan, ay bala?\n- Nə yalvarırsız ona, verin arvad-uşağını da çıxıb getsinlər, - dedi. - Bir də kim çağırıb bura onları? Mən evin ağbirçəyini çağırmışdım, o da özü gəlməyib, uşaq-muşaq göndərib üstümə.\n- Heç olmasa bunları götür, uşaqlar evdə yeyərlər, - deyib Eminə yalvardı.\n- Bəri ver onu! Qanacaqları-qabiliyyətləri çatsaydı, oturub yeyərdilər.\n- Özün get, qoy uşaqlar qalsın, - deyəndə anam yenə hirslə geri dönüb bu məzhəkənin son nidasını da qoydu:\n- Buraxın rədd olub getsinlər!\nEmin maşının qapılarını hikkəylə çırpıb mühərrikə nə təhər qaz verdisə, elə bildim həyətdəki uşaqlardan kimsə təkərin altında qaldı...


“Hüseyn Cavid, Mikayıl Müşfiqin atası, Əliağa Vahidin müəllimi bəhai olublar” - MÜSAHİBƏ - modern.az\n18 Aprel 2017, 14:14 | MÜSAHİBƏ\n“Hüseyn Cavid, Mikayıl Müşfiqin atası, Əliağa Vahidin müəllimi bəhai olublar” - MÜSAHİBƏ\nAzərbaycan bəhailəri: “Həzrət Bəhaullah bütün dinlərin vəd etdiyi şəxsdir”\n“Hər gün namaz qılırıq, hər il oruc tuturuq”\nAzərbaycan Bəhai Dini icmasının İctimai Əlaqələr ofisinin koordinatoru Azər Cəfərov və icmanın əməkdaşı Ramazan Əsgərli Modern.az saytının suallarını cavablandırıb.\n-Azər müəllim, Bəhai dini XIX əsrin ortalarında İranın ictimai-siyasi həyatında zühur edən bir dindir. Belə məlum olur ki, onun öz peyğəmbəri də vardır: Həzrəti Bəhaullah. Gəlin, söhbətə bu dinin tarixi haqqında qısa məlumat verməklə başlayaq.\n-Qeyd etdiyiniz kimi, Bəhai dini XIX əsrin ortalarında İranda nazil olub. Kiçik düzəlişim var: o bir yox, iki zühurun – iki peyğəmbərin gətirdiyi dindir: həzrəti Bab və Həzrəti Bəhaullah. Bəhailik bəşər tarixində yeganə dindir ki, iki zühur tərəfindən nazil olub. Bu ərəfədə İranın şiə əhli həsrətlə İmam Əli və Fatimənin nəslindən olan on ikinci imam – Mehdi Sahibi əz-Zamanın gəlişini gözləyirdilər.\n1844-cü ilin may ayının 22-də günbatandan 2 saat 11 dəqiqə sonra Seyid Əli Məhəmməd- Həzrət Bab ilk dəfə molla Hüseyn adlı şəxsə özü haqqında məlumatı çatdırır. Və bununla da Molla Hüseyn Həzrət Baba iman gətirmiş ilk şəxs olur. Sonra daha 17 nəfər şəxs bir-birindən xəbərsiz müxtəlif yollarla Həzrət Babı tanıyırlar. 18 şagirddən biri qadın idi. O, Tahirə adı ilə tanınırdı, əsl adı Fatimə idi. Bu adı ona Həzrət Bab vermişdi, yəni “Pak”. Tahirə əslən Qəzvindən idi, azərbaycanlı idi. Həzrət Babın əvvəlcə imamlıq, sonra isə peyğəmbərlik iddiaları İranda babilər hərəkatının başlanmasına səbəb olur. Bu hərəkat 1852-ci ilə qədər davam edir. 1850-ci ilin iyul ayının 9-da isə həzrəti Bab Təbriz şəhərində edam olunur. Amma hərəkat onun edamından sonra daha 2 il də davam edir. Bu hərəkatda fəal iştirak edən şəxslərdən biri də Mirzə Hüseyn Əli - Bəhaullah idi. Bəhaullah 1852-ci ildə həbs olunur və Tehran həbsxanasına salınır. Sonradan həbs sürgünlə əvəz olunur. Həzrəti Bəhaullah Osmanlı imperiyasının ərazisinə sürgün olunur. 1863-cü ildə Bağdadda sürgündə olarkən o, özünü Həzrət Babın öncədə dediyi ilahi zühur elan edir. Xatırladım ki, Həzrət Bab dəfələrlə öz ardıcıllarına bildirirdi ki, o, ilahi zühur olamaqla yanaşı, özündən daha qüdrətli olan və yaxın zamanlarda zühur edəcək kəsin müjdəçisidir. Həzrət Bəhaullah isə 1863-cü ildə bəyan edir ki, Babın dediyi şəxs odur və bəşəriyyət yeni bir eraya qədəm qoyur. 1868-ci ildə isə Ədirnədə sürgündə və Əkkada (indiki İsrail ərazisində) həbsdə olarkən Bəhaullah dünya hökmdarlarına məktub yazır və öz missiyasını bəyan edir. Bununla da bəhai dini rəsmi surətdə dünya tarixinə daxil olur.\n-Ramazan müəllim, bu sualımı siz cavablandırın. Azər müəllim dedi ki, həzrəti Bəhaullah Babın dediyi şəxsin özü olduğunu bəyan etmişdi. Mənə maraqlı gəldi. Bəhaullah deyil, başqa biri bunu desəydi, belə çıxır ki, bəhailiyin peyğəmbəri o olacaqdı? Bəhaullah insanları necə inandıra bildi ki, Babın nəzərdə tutduğu şəxs odur?\n-Maraqlı sualdır. Həzrəti Babı edam etdikdən sonra, başsız qalmış Babi icmasının faktiki rəhbəri həzrəti Bəhaullah idi. Həzrət Bəhaullah Bağdadda sürgündə olarkən şəhəri tərk edib, Kürdüstan dağlarına çəkilir. Və bu dövrdə Babi icmasının vəziyyəti çox ağırlaşır. Əslində, həzrəti Babın özü də uzun müddət zindanda olmuşdu. O zindanda olduğu müddətdə də və edam olunandan sonra da əslində icmanın faktiki rəhbəri, lideri həzrəti Bəhaullah idi. İkincisi, birinci dəfə vəhy 1853-cü ildə məhz həzrəti Bəhaullaha Tehran həbsxanasında olarkən gəlmişdi. O, vəhyin daşıyıcısı olsa da, ona nazil olanları qələmə alsa da, Bəhaullah öz ilahi məqamını rəsmi şəkildə bəyan etməmişdi. Lakin gördüyü işlər, hərəkətləri, yazdıqları ilə Babilik icmasının lideri idi. O, təbii ki, zamanı gələndə özünün peyğəmbər olduğunu elan etdi. Elan ediləndən dərhal sonra babilər onu qəbul etdi.\n-Mənim üçün paradoksal bir məqam üzə çıxdı. Bab 1844-cü ildə öz zühurunu elan etmişdisə, ikinci peyğəmbərə nə ehtiyac var idi?\n-Həzrəti Bab da özü müstəqil peyğəmbər idi. Bəhailik bəşəriyyətin tarixində yeganə dindir ki, onun iki peyğəmbəri var. Əvvəlki dinlərdə müjdəçilər və peyğəmbər var idi. Bizdə isə Bab həm müjdəçi, həm də müstəqil dinin bir peyğəmbəri idi. Çünki həzrəti Babın özü vəhy almışdı və onun zühuru var idi. Üstəgəl, o, qanunlar kitabını nazil etmişdi – onun özünün qanunları var idi. Həzrəti Babın qanunlarının müddəti 19 il oldu. Həzrəti Bab həzrəti Bəhaullahın müjdəçisi idi. Həzrəti Bəhaullahın necə böyük məzhər olduğu buradan da anlaşılır ki, ondan bir neçə il əvvəl bir peyğəmbər gəlib və onun zühuru üçün yol hazırlayıb. Görün bəşəriyyət necə böyük bir dövrə daxil olub... 2 peyğəmbər birdən-birə yeni bir dövr açıblar.\n-Bəhailiyin ideya və mesajları çox cəlbedicidir, yəni, insanları pisliyə çağırmır və Yaradana bağlı olmağa dəvət edir. Bunlar öz yerində. Amma bəhai dini birmənalı qarşılanmır, çünki sonuncu səmavi din islam hesab olunur. Və islam inancına görə, sonuncu peyğəmbər də Məhəmməddir. Bunu bilə-bilə həzrəti Bəhaullah, risk baryerlərini aşıb özünü peyğəmbər elan edir. Nə qədər islam dininin yaxşı olduğunu desəniz də, müsəlmanlar sizin barədə heç də xoş düşüncədə deyillər. Çünki təliminiz islama və Qurana ziddir. Azər müəllim, buyurun.\n-Müasir dövrdə dində olub-olmamaq problem deyil. Hər bir insan inancını sərbəst ifadə edə və ya heç bir dinə, hətta Allaha inanmadığını deyə bilər. İnsanlar müasir dövrdə bunu normal qəbul edirlər. XIX ərin ortalarında Avropa maarifçilik dövründə olsa da, İran hələ də orta əsrlərdə yaşayırdı. İslam təkcə din deyildi, o insanların həyat tərzi idi. Təsəvvür edin ki, o dövrdə İran əhalisinin böyük bir hissəsi islamdan çıxır və Allahdan gəlmiş yeni bir dini qəbul edir. Bunun özü də heyrətlədirici və düşündürücüdür. 1848-ci ilə qədər babilər düşünürdülər ki, onlar islamın çərçivəsində fəaliyyət göstərirlər, çünki Mehdi, o dövrün təsəvvürlərinə görə mövcud sistemin içindən gəlməli idi və ona bağlı olmalı idi. Lakin Bədəşt konfransında babilər yığılır və bu prosesləri analiz edirlər. Babın yazılarına diqqət edirlər. Onlar bundan sonra Allahdan yeni vəhyin, peyğəmbərin gəldiyini elan edir və ona iman gətirdiklərini bildirirlər.\n-(Ramazan Əsgərli) Yəni babilərə aydın olur ki, bu, yeni qanun, yeni vəhy və yeni zühurdur. Yəni, bunun ənənəvi inanca bağlı olmayan bir ilahi sistem olduğunu anlayırlar. Və bundan sonra özlərinin kimliklərini müəyyən edirlər. Sizin dediyiniz risk amilinə gəlincə. Hərənin bir inancı var və bu,vicdan məsələsidir. Bəhailərin inandığı budur ki, Allah insanlarla əbədi əhd bağlayıb və o, heç zaman insanları rəhbərsiz buraxmayacaq. Yəni, Allah insanları daim istiqamətləndirəcək, yönləndirəcək. Allahın insanları hidayət etməsi üçün, Onun yeganə sistemi dindir. Peyğəmlərin gəlişi əbədidir. O heç vaxt kəsilməyəcək. Bizim inancımıza görə, həzrəti Məhəmməd bir tərəfdən doğurdan da sonuncu peyğəmbərdir. Həzrəti Məhəmməddən sonra peyğəmbər olmayacağı barədə ayə bizə məlumdur. Amma məsələ bundan ibarətdir ki, bütün dini kitablarda “Zamanın sonu” deyilən bir anlayış var. Hər bir peyğəmbər “Axır zaman Peyğəmbəridir”, çünki onunla müəyyən dövr üçün vəhy tsikli başa çatır, bitir.\nYeni peyğəmbərin gəlişi ilə “Yeni Zaman”, yeni vəhy tsikli başlayır. Bu, bütün zamanların sonu deyil – bir zühur dövrünün sonu deməkdir. Bütün dinlərdə vəd var. Həzrət Bəhaullah bütün dinlərin vəd etdiyi şəxsdir. Bu konsepsiya Quranda olan ayələrə yeni bir işıq salır.\n-Bəhailikdə buyurulur ki, təkamül təlimini araşdırmaq alimlərin işidir və biloqların fikirlərini dəstəkləyir. Həm də deyilir ki, Allah dərkolunmazdır.. Necə ki, dülgər bir taxta düzəldir və taxta onu yaradanın mahiyyətini heç zaman başa düşməz. Bəhailiyin teologiyasından daha bilmədiklərimiz nələr var?\n-(Azər Cəfərov) Çox düz buyurdunuz, Allah dərkolunmazdır. Təsəvvür edin ki, sonsuz kainatı yaradan, bəşəriyyəti öz planı ilə irəliyə aparan Varlıq bütün insanın qəlbini oxuyur və taleyini müəyyən edir. Bu mənada Allah dərkedilməzdir. Bizim Allah haqqında təsəvvürlərimiz, daha doğrusu onun bəzən insan obrazında təqdim edilməsi yalnız insan fantaziyasıdır. Halbuki, insan Yaradanı dərk edə bilməz. Ancaq zühurların – peyğəmbərlərin timsalında Allah haqqında informasiya almaq mümkündür. Zühur nə deməkdir? Zühur və ya peyğəmbər Allahın güzgüdə bir əksidir, inikasıdır. Bu nöqteyi-nəzərdən biz Peyğəmbəri eşitməklə, Allahın göstərdiyi yolu müəyyən edə bilirik. Bəhai dinində teoloji mənada ən böyük fərq bundan ibarətdir ki, burada vəhy prosesinin sonsuzluğu konsepsiyasından çıxış edilir. Yəni, heç bir din sonuncu deyil. Kimsə deyə bilər ki, bu ilahi kitab sonuncudur, bu peyğəmbər sonuncudur. Amma bu, əslində belə deyil. Ramazan müəllim demişkən, bu, həmin dövr üçün sonuncudur. Həmin vəhy dövründə sonuncudur. Bəhaullah “Kitabi-Əqdəsdə” yazır ki, növbəti zühur, yəni yenipPeyğəmbərin gəlişi 1000 ildən tez baş verməyəcək. Yəni, 1000 ilə qədər kim iddia etsə ki, peyğəmbərdir, o, səhv yoldadır. Azı 1000 il lazımdır ki, bəşəriyyətdə köklü, fundamental dəyişikliklər olsun və bəhai dininin konsepsiyası tükənsin ki, növbəti zühur gəlsin. Bu zühur da gələcək. Yeni dinin gəlməsi prosesi heç zaman qurtarmayacaq.\n-Ramazan müəllim, vəhy prosesi islam teologiyasında da metodoloji baxımdan mübahisələrə səbəb olur. İslam inancına görə, Cəbrail Məhəmməd peyğəmbərə vəhyləri çatdırıb. Bəs bəhailikdə bu vəhyi hansı mələk çatdırıb?\n-Vəhy prosesi müxtəlif dinlərdə müxtəlif cür ifadə olunur. Əslində vəhyin gəlməsi özü bir rəmzdir. Cəbrailin özü bir rəmzdir. Həzrəti Bəhaullah ona gələn ilk vəhyi belə təsvir edir: “Qarşımda havada bir hurinin asıldığını gördüm. Və o mənə bütün bilikləri öyrətdi”. Bu biliyin açılışı birbaşa peyğəmbərin özünə bəllidir. İslamda Cəbrail obrazı var, amma Bəhaullahda havadan asılmış bir huri. Bunların hamısı bir dildir, obrazdır. Əslində isə vəhy prosesinin necə baş verdiyini biz bilmirik. Açılışın necə baş verməsini yalnız peyğəmbərlər bilir.\n-İslam inancında İsa peyğəmbər və imam Mehdi axirətdə zühur edəcək. Bəhaullahın da axirətdə zühur edəcəyi gözələnilirmi?\n-Əslində hər peyğəmbər gəldikcə, qiyamət baş verir. Yəni insanlar köhnə adət-ənənələrə, köhnə düşüncəyə qarşı qiyam edirlər və yeni olanı qəbul edirlər. Qiyamətin bir əlaməti “dirilmədir”, “ölülərin qəbirlərdən qalxmasıdır”. Qiyamət, dirilmə anlayışları özləri də obrazlardır. Bunların hamısı rəmzi anlamdadır. Məsələn, “ölülərin dirilməsi”, “ulduzların yerə tökülməsi”, “qiyamətin qopması” ifadələrinin hamısı bir rəmzdir. Yəni ki, yeni bir həyat başlayır, insanlar “cəhalət qəbirlərindən”, “inamsızlıq məzarlarından” ayağa qalxırlar və yeni zühuru və növbəti peyğəmbəri qəbul edirlər. “Günəş qaralır”, yəni xurafatlarla və mövhumatlarla yüklənmiş din öz əhəmiyyətini itirir, insanlara yol göstərə bilmir. Bu zaman yeni peyğəmbər gəlir və hər şey təzələnir. Qiyamət o demək deyil ki, Yer kürəsi dağılacaq və məhv olacaq. Qiyamət anlayışını fiziki mənada qəbul etmək lazım deyil.\n-Azər müəllim, Bəhaullaha qədər 124 min peyğəmbər olub və onların hamısına kitab verilməyib. Bəhaullaha da səmavi bir kitab verilməyib, onun kodeksləri özünün yazdıqlarıdır.\n-Həzrət Bəhaullah Allahın zühuru – peyğəmbər kimi ən müqəddəs kitabı - “Kitabı-Əqdəsi” nazil edib.. Həzrət Babın da vəhy kitabı - “ Bəyan”ı vardır. Bəhaullahın “Kitabi-Əqdəs”dən başqa 100 cild həcmində yazıları var. Həzrəti Bəhaullah “Kitabi İqan”ında da müqəddəs kitablardakı anlayışların – “Qiyamət”, “Zamanın sonu”, “dirilmə” və s. izahını verir. Məsələn, Günəşin sönməsi. Bəhaullah deyir ki, söhbət fiziki olaraq Günəşin sönməsindən getmir. Əslində, burada Həqiqət Günəşinin, Allahın dininin sönməsindən, işığını itirməsindən söhbət gedir. Günəş istilik və işıq mənbəyidir. Din gələndə də o insanları hidayət edir, yol göstərir. İnsanların həyatı, nikahı və digər ictimai münasibətləri müəyyən edir. İnsanlar dinin ruhani hissəsini unudub, onun zahiri əlaətlərindən yapışanda bu din işıq vermir. Rəmzi mənada desək, Günəş qaralır. Ya da Ayın parçalanması da ayrıca bir rəmzdir. Ulduzlar keçmiş zamanlarda naviqasiya olub, səyahət edənlərə yol göstərərdi. Həzrəti Bəhaullah göstərir ki, ulduz ruhanilərdir, din xadimləridir. Mollalar, keşişlər, kahinlər Allahın qaydaları ilə insanlara yol göstərirlər. Din öz işığını verməyəndə və hidayət etməyəndə ulduzlar da öz işıqlarını itirirlər. Yəni din xadimləri maddiyyatı üstün tutur, siyasətə qoşulur, fanatizmə yuvarlanırlar. Bu zaman insanlar bu dinlərdən daha işıq ala bilmirlər. Dirilmə nədir? Dirilmə mövhumat, cəhalət qəbrindən, materializm qəbrindən qalxmaqdır.\n-Yəni, materializm sizə görə qəbirdir, cəhalətdir?\n-Söhbət maddiyyatdan gedir. Yəni insanlar ruhaniliyi unudub, maddiyyata bağlanırlar.\n-Bayaq da dedim, bəhailik elmi yanaşmaları dəstəkləyir. Əslində bu, yaxşıdır, çünki din ayrı, elm ayrı bir xətdir.\n-(Ramazan Əsgərli) Elm və din əslində bir-birinə mane olmurlar. Bunların bir ahəngdə yaşaması və insanlara xidmət etməsi mümkündür. Bunları bir-birinə qarşı qoymaq olmaz. Din hədəfləri göstərir, elm isə o hədəflərə çatmağın yollarını tapmaqda kömək edir. İkisi birlikdə sivilizasiyanı irəli aparır.\n-Belə deyək ki, hansısa elmi yanaşma və nəzəriyyə bəhailiyin hökmünə ziddir. Düzdür, alimin məqsədi o olmur ki, müşahidə etdikləri sırf dinin əleyhinə yönəlsin. Amma nəticədə görürsən ki, hansısa elmi fakt dini qaydalara ziddir.\n-Dinin öz kateqoriyaları var. Elmin isə öz kateqoriyaları var. Bunları necə bir-birinə qarşı qoymaq olar?! Digər tərəfdən elm adında bir şey fiziki dünyanı öyrənir. Elm mənəvi dünyanı öyrənə bilməz ki! Elmin bunun üçün gücü yoxdur – bu məsələdə nə predmet qoya bilir, nə də metodologiya işlədə bilir. Dində də hansısa fiziki varlıq haqqında müəyyən informasiyalar ola bilər. Amma bunu da mütləq qəbul edə bilmərik. Dinin məqsədi insanın mənəviyyatını yönəltməkdir, insanı mənəvi cəhətdən inkişaf etdirməkdir, cəmiyyətin münasibətlərini tənzimləməkdir. İnanc vicdan məsələsidir.\n-Çoxları elə düşünür ki, bəhailikdə spirtli içkiyə, eyş-işrətə icazə verilir. Lakin həzrəti Bəhaullah buyurur ki, narkotik və içki qəbul olunmazdır. Bilirik ki, din qidalanmaq məsələlərini də tənzimləyir. İslam qida rasionumuzu da tənzimləyir, məsələn donuz əti haram buyurulur. Mən istəyirəm ki, bəhailiyin də qidalanmaqla bağlı şərtlərindən danışasınız.\n-(Azər Cəfərov) Bəhaullahın bir kəlamı var. Deyir ki, rəngini, iyini, dadını dəyişən qidaları insan yeməməlidir. Biz nəyi yeyiriksə, o, təmiz olmalıdır. Əlbəttə, bəhailikdə belə kəskin qaydalar yoxdur ki, donuz əti ya da başqa şey yemək olmaz. Elə xalqlar var ki, onların qida rasionunda ekzotik şeylər var. Məsələn, eskimoslara necə morj ətini qadağan etmək olar?! Onlar neçə min illərdir morj yeyirlər. Əbdül Bəhanın belə bir sözü var ki, gələcəkdə qida elmləri inkişaf etdikdən sonra, insanlar torpağın yetişdirdiyinin daha faydalı olacağını görəcəklər. Yəni, sivilizasiya buna çatmalıdır. Əbdül-Bəha üstüörtülü göstərir ki, insanlar gələcəkdə ət yeməyəcəklər. Gələcəkdə qida elmləri hər bir insan üçün fərdi qidalanma rasionunu müəyyən edəcək. Ola bilsin ki, sizə xeyirli olan sitrus bitkiləri, mənə ziyanlı olsun.\n-Əbdül-Bəha həzrət Bəhaullahın oğludur. Bəhaullah isə bildirib ki, onun varisi Əbdül Bəhadır. Bu, bəhailiyin müqəddəsliyinə dair kimdəsə müəyyən şübhələr yaradır. Çünki burada sırf varislik prinsipi var – sələf və xələf. Olmazdı ki, Bəhaullah oğlunu yox, başqa birini öz varisi elan edəydi? Hələ, nəzərə alın ki, Əbdül Bəha öz nəvəsi Şövqi Əfəndini də özünün xələfi elan edir. İrsilik prinsipi çox adamda şübhəyə yol aça bilər.\n-Bəhai dinində irsi keçidlər müvəqqəti bir xarakter daşıyırdı. Son nəticədə proses beynəlxalq bir qurumun yaradılmasına doğru gedirdi. Həzrət Bəhaullah yazırdı ki, bəşəriyyət və bəhai icması yetişəndə dünya üzrə bütün bəhailər yığılıb beynəlxalq bir qurum – Ümumdünya Ədalət Evini yaratmalı idilər.\nƏbdül Bəha peyğəmbər deyildi. Əbdül Bəha özü deyir ki, həzrəti Bab Allahın məzhəri, həzrəti Bəhaullah isə Allahın cəlallılarının cəlallılısıdır. Əbdül Bəha nə deməkdir? “Əbdül” qul, bəndə deməkdir. Əbdül Bəha isə Bəhanın qulu, bəndəsi deməkdir. Əbdül Bəha özünü sadə bəndə hesab edirdi. Həzrəti Bəhaullah Əbdül Bəhanı əhdin mərkəzi elan etmişdi. Əbdül Bəha bəhai yazılarının səhvsiz şərhçisi idi. Əbdül Bəha eyni zamanda həzrət Bəhaullahın katibi olub. Əbdül Bəha həmişə Bəhaullahın yanında olub. Əbdül Bəhadan gözəl Bəhaullahın ideyalarını kim bilə bilərdi?! Bəhaullahın yazılarının çoxunda metafora var, onun izahlarının hamısını Əbdül Bəha verə bilərdi.\n-Ramazan müəllim, bəhai duaları deyilən bir kitab var. Bəs bəhailərin ibadət metodologiyası necədir?\n-Bəhai dinində aydın ifadə olunmuş ruhani qaydalar sistemi var. Bunların da ən mühümü namaz, oruc, ziyarət, dualardır. Bunlar bəhai dininin ruhani əsaslarıdır.\n-Namaz qıldıqlarını bilirdim. Amma islamdakından nə ilə fərqləndiyi haqda məlumatsızam.\n-Bəli, bəhailər də namaz qılır. Bəhailərin 3 cür namazları var. Bəhailər hər gün namaz qılırlar. Bəhailər də hər il oruc tuturlar. Oruc mahiyyətinə görə islamdakı ilə fərqlənmir. Gün çıxandan Gün batana qədər pəhriz saxlamaq, özünün yeməkdən, içməkdən saxlamaqdır. Amma biz bunu 19 gün ərzində edirik. Çünki bəhailərin təqvimi fərqlidir – 1 ay 19 gündür.\n-Bəs namaz niyə 3 cürdür?\n-Bəhaullah insanlara lütf edib ki, kim hansı namazı istəsə qılsın. Yəni belə bir seçim var – kiçik namaz, orta namaz, böyük namaz. Biz bunun əsl hikmətini bilmirik. Amma bugünkü həyatla biz düşünəndə hesab edirik ki, kiçik namaz gündə bir dəfə qılınır və 2 ayədən ibarətdir. Bununla da gün ərzindəki namaz borcunu yerinə yetirirsən.\n-Bəs namaz prosesi necədir?\n-Bəhailikdə namazların hərəsinin özünü müşayiət edən ayinləri var. Kiçik namazda yalnız dəstəmaz alırsan, üzünü qibləyə tutub duanı oxuyursan bununla da bitir. Qiblə isə həzrəti Bəhaullahın dəfn olunduğu yerdir – Əkka şəhəri. Orta namazda rüku var, öz ayrı sözləri var. Böyük namaz 24 saatda bir dəfə, ruhun nə zaman istəsə qılarsan. Bəhalikdə ibadət geniş anlayışdır. Bəhaullah da tibbi, müəllimliyi böyük bir ibadət hesab edir.\nƏbdül Bəha isə yazır ki, bəşəriyyət xidmət, məhəbbət ruhunda görülmüş istənilən iş ibadətdir.\n-Azər müəllim, icmanızda gördüm ki, xanımlarda sərbəstlik var, yəni geyim mənasında. Mənə maraqlıdır, bəhai şəriətində qadına münasibət necədir?\n-Bəhai prinsiplərindən biri qadın-kişi bərabərliyidir. Qadınların seçimini, geyimini özləri müəyyən etməlidir. Bəhailər geyiminə görə, insanlardan seçilmirlər. Çalışırlar ki, geyimdə də ləyaqəti gözləsinlər. Hər bir insan geyimini sərbəst seçir. Kiminsə ona müdaxilə etməyə ixtiyarı yoxdur.\n-Bəhailiklə bağlı bir kitaba nəzər salmışam, orada cənnət və cəhənnəmə verilən tərif belədir: cənnət kamillik, cəhənnəm isə qeyri-kamillik vəziyyətidir. Yəni, bəhailiyə görə cəhənnəm bizim düşüncələrimizdəki kimi dəhşətli isti, insanların əbədi əzab çəkdiyi, qır qazanları ilə dolu bir yer deyil. Hər şeyə belə mənəvi-fəlsəfi libas geydirməklə dini öz reallığından uzaqlaşdırmırsınız?\n-Əslində bütün dinlərdə cənnət və cəhənnəm anlayışları bizdəki kimidir. Sadəcə bəziləri öz yanlış interpretasiyalarını veriblər. Allah kainatı bir mərhəmət qüvvəsi ilə idarə edir. Cənnət Allaha yaxınlıqdır, cəhənnəm isə Ondan uzaqlıqdır. Bu, bu dünyada da belədir, o biri dünyada ruhun vəziyyətinə aiddir. Biz o biri dünyanın varlığına maddi olaraq inanmırıq. Belə bir misal çəkim. Biri var ki, qaranlıq mağaranın dibində daş olsan, biri də var ki, sonsuz səmada uçan bir quş. Görün bunların vəziyyəti necə də fərqlidir. Günahkar insanla Allaha yaxın insanın o dünyada vəziyyəti də bu cür fərqlidir.\n-“Azəri-Türk” Qadınlar Cəmiyyətinin sədri Tənzilə Rüstəmxanlı mənə müsahibəsində demişdi ki, bəhailərlə vəhabilər 1996-cı ildə Azərbaycana hücum etmişdilər. Ümumiyyətlə ilahiyyatçıları dindirirsən, bəhailik haqqında neqativ bir şey deyir, ictimai-siyasi xadimlər də həmçinin. Bu, düşüncə nədən qaynaqlanır? Vaxtında bəhailər nəsə bir pis əməl edib ki, insanlar belə düşünür?\n-Bütün bunlar məlumatsızlıqdan irəli gəlir. Cəmiyyətdə bəhailərə belə reaksiya ancaq bilgisizliyin nəticəsidir. İnsan üçün naməlum olan şey həmişə qorxuncdur. Elə insanlar var ki, bizimlə ünsiyyətə girəndən sonra fikrini dəyişir, radikal mövqedən uzaqlaşır. Ya da bizim dostumuz olur. Biz də çalışırıq ki, insanlara məhəbbətlə cavab verək. Heç zaman bizi təhqir edən insana adekvat cavab verməmişik. Bəlkə də bizim səhvimizdir ki, vaxtında məlumatlandırma işləri aparmamışıq. Ən azından ziyalılara məlumat verməli idik. Gedib qapılarını döyməli “baxın biz bəhaiyik, məqsəd və məramımız, kitabımız budur” deməli idik.\n-Hazırda dünyada nə qədər bəhai var?\n-Təqribən 7 milyon. Azərbaycanda isə təxminən 1000 nəfərə qədər bəhai var.\n-Ramazan müəllim, dini inancınız milli kimliyiniz haqqında fikirlərə təsir etmir ki? Özünüzü azərbaycanlı-türk hesab edirsinizmi?\n-Mən təmiz Azərbaycan türküyəm və bununla da fəxr edirəm. Bəhailik mənim dinimdir, milliyyətim isə Azərbaycan türküdür. İnanc etnik kimlikdən sonra gəlir. İnancım məni azərbaycanlı olmaqdan çıxarmır. Bura mənim ölkəm, vətənimdir. İkincisi, bəşəriyyəti sevmək milləti sevməyə zidd deyil. Millətçilik isə heç kimə fayda gətirmir. Bir bəhai öz millətini və bəşəriyyəti də sevə bilər. Bu sevgi bir-birinə qarşı deyil. Çünki, bu, Allah vergisidir. Bu müxtəlifliyi də elə Allah yaradıb. Ona görə də, bəhailərin prinsipi müxtəliflərin birliyidir. Hamını bir rəngə çevirmək, hamını bir rəngə boyamaq deyil.\n-Azərbaycanda tanınmış adamlardan – müğənni, siyasətçi - bəhailiyi qəbul edən var?\n-Belə bir adam mən tanımıram. Biz insanların qəlbinə girmirik. Bizim icma açıqdır. Proqramlarımızda bəhailər və qeyri-bəhailər də iştirak edirlər. Biz hamını dəvət edirik ki, tədbirlərimizdə iştirak etsinlər. Bizim sosial proqramlarımız var. Vətənə xidmət, yaxşı ailə başçısı, yaxşı övlad və yaxşı vətəndaş olmaq istiqamətində maarifləndirici tədbirlər həyata keçiririk. Hətta xüsusi ailələr üçün bizim yay məktəblərimiz də var. Cəmiyyətdə ailə institutları möhkəm olmalıdır. Boşanma nə qədər çox olarsa, cəmiyyətdə deqradasiya bir o qədər dərinləşər. Bizim fəaliyyətimizin bir istiqaməti ailələrin möhkəmlənməsinə xidmət edir. Çalışırıq ki, hamı bizim belə tədbirlərdə iştirak etsin. Bunların heç biri dini dərslər də deyil, sosial proqramlardır.\n-Bayaq bəhailiyin şəriətindən danışdıq. Bəhai şəriətində cinsi münasibətlərin ehkamla dolu tənzimlənməsi varmı?\n-Bəhailikdə nikahdan əvvəl möhkəm ismətlilik, bakirəlik qanunu var. Bu, həm kişilərə, həm də qadınlara aiddir. Qadın və kişi həm intellektual, həm fikri, həm də fiziki baxımdan bir-birinə çox yaxın olmalıdırlar, yəni ailəni dərin sevgi və dostluq əsasında qurmalıdırlar. Bəhaullah təşviq edir ki, qadın və kişi bir-birini yaxşı tanıdıqdan sonra ailə həyatı qursun. Biz çalışırıq ki, bəhai ailələri möhkəm prinsip əsasında qurulsun. Bu, ailənin möhkəmliyində əsas rol valideynlərin üzərinə düşür. Həzrəti Bəhaullah valideynlərin icazəsi olmadan nikah bağlanmasına icazə vermir – istər oğlan, istərsə də qız tərəfi. Valideyn icazə vermirsə, bu nikah bağlana bilməz.\n-Bəhai kəbini deyilən bir şey də mövcuddur?\n-Bəli, var. O, cəmisi bir ayədən ibarətdir. Gənclərin dediyi bir sözdən ibarətdir. Evlənən gənclər “Biz Allah naminə bu işi görürük” deyirlər.\n(Ramazan Əsgərli davam edir). Təkrar edirik, Bəhai dinində bakirəlik qanunu var. Yəni, ailə qurana qədər qız da, oğlan da bakirəliyini saxlamalıdır. Bəhailik tək nikahlılığı buyurur.\n-Bir bəhai başqa bir dinin nümayəndəsi ilə evlənə bilər?\n-Bəli. Bəhai, qadın və kişi, irqindən, dinindən, millətindən asılı olmayaraq, hər kəslə ailə qura bilər. Ailə qurmağın yeganə şərti qarşılıqlı məhəbbət və valideynlərin razılığıdır.\n-Ramazan müəllim, Bəhai icmasının maliyyə qaynaqları hardandır?\n-Bizim bütün maliyyəmizin mənbəyi bəhailərin könüllü ianələrindən formalaşır. Bu hər bir inananın öz ixtiyarına buraxılmış bir əməldir ki, bunu hər kəs ancaq öz baxışı və düşüncəsi əsasında yerinə yetirir. Bəhai fonduna ianə vermək yalnız bəhailərə aid olan imtiyazdır və qeyri-bəhailərdən ianə və digər hər hansı formada maliyyə yardımı qəbul edilmir. Dövlət də buraya daxildir. Yəni biz dövlətdən də maddi yardım qəbul etmirik.\n-Müsahibələrin birində Hüseyn Cavidin bəhai olduğunu demişdiniz. Azərbaycanda başqa hansı dahilər, şairlər bəhai olub?\n-Dediyimiz kimi, Hüseyn Cavidin bəhai olması elə də qeyri-adi bir məsələ deyil. Din və inanc insanın məşhurluğu ilə ölçülmür. İstər bəhai dininin erkən tarixində, istərsə də sonralar cəmiyyətin savadlı zümrəsi arasında bəhai dini və onun prinsipləri geniş müzakirələr predmeti olub. 19-cu əsrin sonu, 20-ci əsrin əvvəllərində bəhailər Azərbaycanda maarifçilik hərəkatında əhəmiyyətli rol oynayıblar. Məktəblər tikdirib, qızları oxudub, nəinki bəhai, hətta müsəlman gənclərin təhsil almaları üçün ianələr veriblər. Cavidin müəllimi olmuş türk maarifçisi Abdulla Cövdət, Mikayıl Müşfiqin atası Əbdülqədir İsmayılzadə, Əliağa Vahidin müəllimi Əbdülxaliq Yusifzadə, Gəncədən olan şair Əli Şövqi bəhai idilər. Əbdülqədir İsmayılzadə Bakıda yoxsul uşaqlarına pulsuz dərslər keçirdi.\n-Bəhailər bu gün nə işlə məşğul olurlar?\n-Təbii ki, Bəhai icması bu gün də o maarifçilik ənənəsini davam etdirir. Bildiyiniz kimi, bəhailər siyasətə qarışmırlar, onların fəaliyyətləri əsas etibarilə təlim-tərbiyə proqramlarından ibarətdir. Uşaqların və gənclərin potensialının açılması, onlarda möhkəm mənəvi-əxlaqi strukturun yaradılması, insanlığa təmənnasız xidmət hissinin bəslənməsi bu proqramların əsas mövzusudur. Bəhailər inanclarına görə Allahın bu gün üçün elçisi olan həzrət Bəhaullahın gətirdiyi təlimləri öz həyatlarına və cəmiyyətin yaxşılaşdırılması üçün necə tətbiq oluna biləcəyini öyrənirlər.\nBurda bir məqamı da qeyd etmək istərdim ki, bu il həzrət Bəhaullahın anadan olmasının 200 illik yubileyidir. Bütün dünya bəhailəri bu Mövludu təntənə ilə qeyd edəcəklər. Və biz də həmvətənlərimizi insanlığın bundan sonrakı inkişafına işıq salan təlimlər gətirmiş Həzrət Bəhaullahın Mövludunda bir yerdə sevinməyə dəvət edirik.


4 Oktyabr 06:30\nABŞ Gizli Xidməti həmişə hekayələr və şayiələrlə dolu bir maraq dairəsi olub.\nBəs qara geyimli bu qəribə adamlar həqiqətən kimlərdir? Filmlərdə qara eynək və qulaqlıq taxırlar, ancaq real həyatda bir gizli xidmət agenti ilə qarşılaşsanız, onları tanımaq şansınız sıfıra bərabərdir.\nDüşündüyünüzdən daha çoxdurlar...\nGizli Xidmətin ümumiyyətlə, 100 -dən çox seçilmiş əsgərdən ibarət olduğunu düşünürük. Əslində fərdi mühafizəni nəzərə almasaq, təxminən 6500 adamdan ibarətdir.\nOnlar yalnız dövlət başçısının qorunmasına cavabdeh deyillər...\nDövlət başçısının ailəsi, keçmiş prezidentlər və onların ailələri də qorunur. Bundan əlavə, qonaqlar və dövlət başçısının qorunmasını istədiyi hər kəs də bu xidmətə daxildir.\nİş prosesi 3 mərhələdən ibarətdir...\nAgentlər işə başlayan kimi dərhal sahə xidmətinə getmirlər. Əvvəlcə ofisdə 3 il işləməli və sonra 4 ildən 7 ilə qədər bir müddətdə sahə vəzifələrini yerinə yetirirlər. Ardınca vəzifələrini daha yüksək şəkildə davam etdirirlər, ya da ofisə qayıdırlar.\nÖzlərini güllələrin qabağına atıb suda sağ qalmaq üçün təlimlər keçirlər...\nHər hansı bir hadisədən əvvəl Gizli Xidmət bütün mümkün ssenarilərə və cinayət cəhdlərinə hazırlaşır. Bundan əlavə, hər bir agent hər səkkiz ayda bir bacarığını inkişaf etdirmək üçün təlimə qatılır.\nİlk tibbi yardım göstərmək üçün hər zaman hazırlıqlıdırlar...\nHər bir agent müəyyən tibbi bilik səviyyəsinə malikdir və təcili tibbi yardım maşını gələnə qədər təmkinli olub, durumu idarə etmə bacarığındadır. Dövlət başçısının gedəcəyi məkanlar isə hər zaman əvvəlcədən araşdırılır və bütün məkanlar xəstəxanadan ən az 10 dəqiqəlik məsafədə olur.\nMühafizəçilərin avtomobilində hər zaman əlavə qan olur...\nAgentlər lazım olduğu təqdirdə qan köçürə bilirlər və hər zaman dövlət başçısı üçün müəyyən miqdarda əlavə qan saxlayırlar.\n“Weather” dağı haqqında deyilənlər doğrudur ...\nBütün dövlət adamlarının iştirak etməli olduğu tədbirlərdə ən az bir əyalət nümayəndəsinin gizləndiyi yeraltı bunker var ki, terror hücumu qarşısında bütün yüksək vəzifəli məmurlar hədəf alınmasın.\nGizli Xidmət həqiqətən kod adlarından istifadə edir...\nBəli, bu, Hollivudun əfsanəsi deyil. Bir ailənin üzvlərinin hamısının kod adı eyni hərflə başlayır. Məsələn; Obama üçün Renegade, həyat yoldaşı üçün Renaissance, qızları üçün Radiance və Rosebud kimi.\nAğ Evin, Oval ofisin yerlərində hərəkət sensorları var...\nGizli Xidmətin başqa bir qaydası dövlət başçısını heç vaxt tək buraxmamaqdır. Ancaq prezident Oval ofisdə tək vaxt keçirmək istəsə belə, Gizli Xidmət otaqdakı hərəkət sensorları sayəsində onun hər hərəkətini izləyə və hər hansı bir təhlükəni asanlıqla aşkar edə bilər. Həkim görüşlərində də dövlət başçısını tək qoymurlar. Səbəbindən asılı olmayaraq, dövlət başçısı onu müşayiət edən bir agent olmadan tək həkimə belə gedə bilməz.\nABŞ tarixində dövlət başçısı üçün vəzifədə olarkən canını qurban verən bir agent var...\nBir agent dövlət başçısı üçün canını qurban verirsə, bunu könüllü olaraq edir. Əslində tarixə baxdığımızda, vəzifəsini yerinə yetirərkən ölən yalnız bir agenti görmək mümkündür. Bu, 1 noyabr 1950 -ci ildə Harri Trumanın mühafizəçisi rolunda dünyasını dəyişən Leslie Coffeltdir.\nGünəş eynəyi taxmırlar...\nFilmlərdə agentlər qara geyimlərinə uyğun olaraq qara eynəkdə görünsələr də, real həyatda heç vaxt eynək taxmırlar. Səbəbi, əks etdirmə və ya qeyri -kafi işıq səbəbiylə əhəmiyyətli bir şeyi əldən verə bilmələridir.\nƏlləri hər zaman hər hansısa hücuma müdaxilə üçün hazır vəziyyətdə olur...\nFotoşəkillərə diqqətlə baxsanız, agentlərin əllərinin həmişə bellərində olduğunu görərsiniz. Barmaqların mövqeləri fərqli olsa da, məna həmişə eynidir. Agentlər hər zaman sürətlə hərəkət etməyə və silahlarını götürməyə hazır vəziyyətdədir. Musavat.com


DİM 4000-ə yaxın müəllimi qəbul imtahanlarına hazırlayır » Aztehsil.com\nSeminarlar respublikanın bütün şəhər və rayonlarında keçiriləcək və 3715 nəzarətçi-müəllimin bu prosesdə iştirak edəcəyi gözlənilir.\nQeyd edək ki, "Nəzarətçilərin elektron qeydiyyatı” sistemində, ümumilikdə 14927 nəzarətçi‑müəllim haqqında məlumat var. Bazada qeydiyyatda olan, əvvəlki illərdə keçirilən imtahanlarda iştirak edən və göstəriciləri yaxşı olan digər müəllimlər üçün də bu il keçiriləcək imtahanlara təyinat aldıqdan bir neçə gün əvvəl seminar‑məşğələlər keçiriləcək.\nSeminar‑məşğələlərdə ali təhsil müəssisələrinə qəbul imtahanlarının yeni modelindən irəli gələrək istifadə olunacaq cavab vərəqlərinin doldurulma qaydası, eləcə də xarici dil fənni üzrə imtahanda "dinləyib-anlama” bacarıqlarının yoxlanılması üçün istifadə olunacaq dinləmə qurğusundan istifadə qaydaları nəzarətçilərin nəzərinə çatdırılır. Nəzarətçilərin imtahan prosesi ilə əyani surətdə tanış olması məqsədilə imtahan texnologiyasına aid film nümayiş etdirilir.\nSeminar-məşğələlərdə iştirak edən müəllimlər DİM tərəfindən keçiriləcək sınaq imtahanlarında nəzarətçi kimi iştirak etməyə dəvət olunacaqlar. Bu da onların seminarlarda əldə etdikləri nəzəri bilikləri təcrübədə tətbiq etmələrinə kömək edəcək. Sınaq imtahanlarında nəzarətçi kimi özünü doğruldan müəllimlər digər imtahanlara cəlb olunacaqlar.azedu.az


İsmayıllıda, Qəbələ yolunun üstündə, Küpüc dağının ətəyində yerləşən bu ev rayon mərkəzindən 2 km uzaqlıqdadır.\nİtirahət mərkəzinin hər şəraiti var. Hər kotecdə 6-7 nəfər qala bilər. Yaxınlıqda çay, göl, şəlalə, uşaqların əyləncəsi üçün atraksionlar var.\nKoteclərin günlük kirayəsi 60-70 AZN-dir.


ABŞ maskalara əl qoydu - Almaniya bunu quldurluq adlandırdı\n4 Aprel 2020 18:10\nAlmaniyanın yeni növ koronavirusla mübarizədə istifadə üçün aldığı 200 min tibbi maskaya Amerika Birləşmiş Ştatları tərəfindən əl qoyulduğu bildirilib.\nSabah.az "Haber Global"a istinadən xəbər verir ki, Berlinin Daxili İşlər Senatoru Andreas Geisel, bu məsələ ilə bağlı verdiyi açıqlamada, əyalət administrasiyasının satın aldığı "FFP-2" maskalarının Taylandın paytaxtı Banqkokda ABŞ tərəfindən ələ keçirildiyini söyləyib.\nGeisel ABŞ-ı sərt şəkildə tənqid edərək bildirib: "Amerikanın bu hərəkəti müasir quldurluqdur."\nFederal hökumətdən beynəlxalq qaydalara tabe olmağı xahiş edən Geisel, "Transatlantik tərəfdaşlarla bu cür davranmaq olmaz. Qlobal böhran dövründə belə vəhşi qərb metodları tətbiq olunmamalıdır" ifadələrini işlədib.\nAlman mediası, maskaların Berlin əyaləti tərəfindən ABŞ firmasından alındığını, ancaq Çində istehsal edildiklərini yazıb. Xəbərlərdə dövlət idarəsi tərəfindən ödənilən pulun geri qaytarıldığı bildirilib.\n29 May 2020 11:59\n29 May 2020 11:57


OQTAY ƏSƏDOVA MOSKVADAN VURULAN “ZƏRBƏ” – Spiker niyə susur? • Faktinfo.az\n12 Mart 2019, 18:08\nÖlkənin tanınmış əksər media orqanları bu mövzunun üzərindən sükutla keçsə də, sosial şəbəkələrdə, “YouTube”da bu əməliyyatla bağlı yayılan videosüjetləri, xəbərləri 100 minlərlə şəxs izləyib.\nMəlumatın Azərbaycanda belə diqqəti cəlb etməsinin səbəbi isə, həmin obyektin Azərbaycan parlamentinin spikeri Oqtay Əsədovun ailəsinə məxsus olmasına dair iddialardır. Belə ki, yayılan xəbərlərdə bildirilir ki, Moskva polisinin Narkotik Nəzarəti İdarəsinin əməkdaşlarının əməliyyat keçirdiyi qeyd olunan ünvanda “Kapriz” adlı sauna-striptiz klub yerləşır.\n“Kapriz” striptiz klubunun real bazar dəyəri isə aşağıdakı sənəddən də gördüyünüz kimi, 10 milyon 629 min ABŞ dolları və ya 70 milyon rus rublu təşkil edir.\nMəlumatda vurğulanıb ki, Əsədovanın adına olan obyektdə polisin əməliyyat keçirməsinin səbəbi qonşuların şikayəti olub. Daha dəqiqi, orada narkotik maddələrin satılmasına dair verdikləri məlumat olub. Əməliyat zamanı bu faktın təsdiqini tapdığı iddia olunur. Hadisə barədə KİV-də reportaj da yayılıb.\nQeyd edək ki, əməliyyatın bir neçə il əvvəl həyata keçirildiyi, ancaq hansısa səbəblərdən məlumatın indi yayıldığı vurgulanır. Bu iddia doğrudursa, məlumatın vaxtilə hansı şərtlərlə gizlədildiyi, qarşılığında nə istənildiyi və eləcə də indi niyə dövriyyəyə buraxıldığı kimi suallar yaranır…\nHazırda qəribə və təəccüb doğuran hal odur ki, nəinki Azərbaycanda, ölkə sərhədlərindən kənarda belə böyük səs-küy yaradan bu xəbər barədə nə Azərbaycan Milli Məclisinin mətbuat xidməti, nə də Oqtay Əsədovun özü və ailəsi hər hansı açıqlama ilə çıxış etməyib. Buna ehtiyac duymayıblar, yoxsa deməklərə sözü yoxdur, bilmirik…\nSadəcə yerli media orqanlarından birində belə bir məlumat yaydırılıb ki, Moskva şəhəri, Bakı küçəsi 29 ünvanında “Kapriz” adlı qadınlar üçün striptiz-klubla yanaşı tamamilə başqa istiqamətdə “Kapriz” adlı sauna-hamam fəaliyyət göstərir. Oqtay Əsədovun xanımının adına olan da həmin klub deyil, sauna-hamamdır.\n“Polisin narkotiklə bağlı əməliyyatı da Oqtay Əsədovun xanımına aid olduğu iddia olunan obyektdə yox, məhz bu striptiz klubda, həm də 2014-cü ildə keçirilib”, – deyə məlumatda bildirilib.\nBu məlumatlardan hansı həqiqəti əks etdirir, bilmirik. Ancaq əvvəla, Azərbaycan dövlətində statusuna görə 4-cü şəxs olan, qanunverici hakimiyyətə rəhbərilik edən bir şəxslə bağlı belə biabırçı, geniş əks-sədaya səbəb olan məlumat yayılırsa, bununla bağlı açıqlama verilməsi zəruridir. İctimaiyyətə yayılan məlumatların nə qədərinin həqiqət olduğu, obyektin nə zaman, hansı pulla alındığı, kim tərəfindən işlədildiyi kimi məsələlər ətrafında izahat verilməlidir.\nİkinci, Azərbaycan parlamentinə rəhbərlik edən, uzun illərdir ölkədə yüksək vəzifələrdə çalışan bir şəxsin ailə üzvləri hansı səbəbdən, hansı pulla və nəyə görə başqa bir ölkənin paytaxtında klub və ya sauna alır? Bu hansı ehtiyacdan yaranıb: pullarını ölkədən çıxarırlar, yoxsa köçüb gedib Moskvada yaşamağa hazırlaşırlar?\nÜçüncüsü, 10 milyon dollardan yüksək qiymət qoyulan belə bir obyekti Oqtay Əsədovun xanımı hansı vəsait hesabına əldə edib? Oqtay Əsədov 2005-ci ildən parlamentə rəhbərlik edir. Hər seçkidə özünün və ailəsinin əmlakı barədə MSK-ya hesabat verir. Hesabatlarında xanımının adına Moskvada belə bir obyektin olduğunu qeyd edibmi? Etməyibsə niyə gizlədib?\nƏlbəttə, Oqtay Əsədov “kristal adam” deyil. Onun “Azərsu” ASC-yə birbaşa rəhbərlik etdiyi illərdə hansı “əməliyyatları” reallaşdırdığına dair çoxsaylı yazılar dərc olunub. Eləcə də parlamentə rəhbərlik etdiyi ilk illərdə nəzarətində olan “Azərsu” vasitəsilə reallaşan iri həcimli layihələrdən (məsələn, Oğuz- Qəbələ – Bakı su kəməri) böyük pullar götürdüyünə dair iddialar var. Həmin vaxtlar başqa vəzifəli şəxslər kimi onun da bu pulları hansısa biznes sahələrinə yatırması təəccüb doğurmaz.\nAncaq bu gün Oqtay Əsədov Azərbaycan parlamentinin sədridir, ölkənin qanunverici hakimiyyətinin başçısıdır. Siyasi vəzifə daşıyır. Belə bir mühüm dövlət vəzifəsini daşıyan adamın başqa bir ölkənin, xüsusən də Rusiyanın paytaxtında obyekt alması nə qədər doğrudur? Üstəlik də, bu obyekt striptiz klub və ya sauna kimi işlədilirsə…\nMəgər Əsədov bilmirdi ki, bu faktdan Rusiya və ya başqa bir ölkə Azərbaycan dövlətinə, onun rəhbərliyinə qarşı istifadə edə bilər? Necə ki, bu gün edirlər… 2014-cü ildə keçirilmiş əməliyyatın videosüjetini və sənədləri yayaraq, Azərbaycan dövlətini ağır ittihamlar qarşısında buraxırlar. Bundan da həm xaricdə Azərbaycan dövlətinin əleyhinə iş aparan təşkilatlar və şəxslər, həm də müxalifət partiyaları istifadə edirlər…\nAzərbaycan parlamentinin mətbuat xidməti və Oqtay Əsədov isə susur. Bəlkə də bilmirlər ki, susmaq heç də həmişə qızıl deyil!…


Elanın kodu: 245816\nTəcili Qazli binadan !!! Bakı ş.Yasamal ray. Yeni yasamal q. 77 nömrəli marşrutun son dayanacaginda .Etalon marketin üstündə 20-mərtəbəli binanin 20-ci mərtəbəsində. Super təmirli 105kv mənzil təcili olaraq satilir..Binada qaz su işiq daimidir..3-suret lifti var .pol-parketdir.isti pol... qiymet; 105 min manat\nÜnvan: Yasamal r.Yeni Yasamal qəs.Əsəd Əhmədov 6c


YALAĞATÜŞƏN mənası nədir, YALAĞATÜŞƏN sözünün izahı - Nedir.AZ\n(Çənbərək, Gəncə, Karvansaray)\nmal-qaranın boğazı, xirtdəyi. – Yalağatüşən haramdı, onu yeməzdər (Gəncə); – Qoyunun yalagatüşənini itə tulla (Karvansaray)\nYALAĞATÜŞƏN haqqinda məlumat. YALAĞATÜŞƏN nə deməkdir? YALAĞATÜŞƏN sozunun menasi - Nedir.az


“Jurnalistlər hədiyyə almaq üçün bir-birini qırır” | Yeni Gündəm\n28 İyl 2021 - 13:57 919\nHətta bəzi şəxslər jurrnalisikanı “ucuzlaşdırılmış peşə” adlandırdılar. Onların fikrincə, jurnalistikanın nüfuzdan düşməsi qeyri-peşəkarların bu sahəyə axın etməsiylə bağlıdır. Maraqlıdır, jurnalistika niyə ucuzlaşdırılmış peşə hesab olunur? Mətbuatı qeyri-peşəkarlardan necə təmizləmək olar? Jurnalistikanın əvvəlki nüfuzunu qaytarmaq mümkündürmü? Məsələ ilə bağlı Yenisabah.az-a danışan tanınmış media eksperti, hüquqşünas Ələsgər Əhmədoğlu təzyiqlər səbəbindən gerçək jurnalistikanın itib getdiyini söyləyib:


Astarada“Çay, çəltik və sitrus bitkilərinin mütərəqqi becərmə texnologiyaları” mövzusunda elmi-praktiki seminar keçirilmişdir - Xəbərlər - ASTARA RAYON Icra Hakimiyyəti\nAstarada“Çay, çəltik və sitrus bitkilərinin mütərəqqi becərmə texnologiyaları” mövzusunda elmi-praktiki seminar keçirilmişdir\nMayın 11-də Astara rayon Kənd Təsərrüfatı İdarəsinin akt zalında Azərbaycan Milli Elmlər Akademiyası Torpaqşünaslıq və Aqrokimya İnstitutu, Lənkəran Regional Elm Mərkəzi, rayon İcra Hakimiyyəti və rayon Kənd Təsərrüfatı İdarəsinin birgə təşkilatçılığı ilə Astarada “Çay, çəltik və sitrus bitkilərinin mütərəqqi becərmə texnologiyaları” mövzusunda elmi-praktiki seminar keçirilmişdir.\nSeminarda rayon İcra Hakimiyyətinin başçısı Qəzənfər Ağayev, AMEA Torpaqşünaslıq və Aqrokimya İnstutunun direktoru, AMEA-nın müxbir üzvü, professor Əlövsət Quliyev, AMEA Lənkəran REM-nin direktoru, professer Fərman Quliyev, AMEA TAİ “Üzvi gübrələr” labaratoriyasının müdiri, əməkdar elm xadimi professor P.Zamanov, AMEA TAİ “Üzvi gübrələr” labaratoriyasının aparıcı elmi işçisi, professor Əli Əlizadə iştirak etmişlər. Tədbirə Astara və ətraf rayonlardan çay, çəltik və sitrusçuluqla məşğul olan fermerlər dəvət olunmuşlar.\nTədbiri giriş sözü ilə açan rayon İcra Hakimiyyəti başçısı Qəzənfər Ağayev ölkəmizdə aprar sahənin inkişafında aparılan ardıcıl dövlət siyasətindən, Azərbaycan Respublikasının Prezidenti cənab İlham Əliyevin kənd təsərrüfatının inkişafı ilə əlaqədar görülən dövlət tədbirlərinin əhəmiyyətindən danışmışdır. Bildirmişdir ki, ölkə Prezidenti möhtərəm cənab İlham Əliyev tərəfindən son illər qeyri-neft sektorunun inkişaf etdirilməsi ilə əlaqədar mühüm qərarlar qəbul edilmiş, dövlət tədbirləri həyata keçirilmişdir. Cənab Prezident 2017-ci ildə bölgəmizə səfəri zamanı sentyabrın 3-də Lənkəran şəhərində çayçılıq, çəltikçilik və sitrusçuluğun inkişaf etdirilməsi ilə əlaqədar keçirdiyi respublika müşavirəsində bu sahələrin inkişaf etdirilməsinin vacibliyini qeyd etmiş, bu barədə tapşırıqlarını vermişdir.\nMöhtərəm prezidentimiz tərəfindən qarşıya qoyulan vəzifələrin icrası ilə əlaqədar rayonun fermer təsərrüfatlarının başçıları, istehsal, emal müəssisələrində çalışan sahibkarların iştirakı ilə rayonda işgüzar görüş keçirilmişdir. Ölkə başçısının tövsiyə və tapşırıqları diqqətə çatdırılmış, kənd təsərrüfatının rayonumuz üçün xarakterik sahələrinin inkişaf yolları barədə fikir mübadiləsi aparılmışdır. Nəticədə qısa müddətdə 1500 hektara yaxın əkinə yararlı torpaq sahələri əkin dövriyyəsinə daxil edilmişdir.\nAzərbaycan Respublikasında çay, çəltik və sitrus meyvəçiliyinin inkişafına dair Dövlət Proqramının icrası ilə əlaqədar cənab Prezident bu ilin fevral ayında Sərəncamlar imzalamışdır. Sərəncamlarda ölkəmizdə, o cümlədən Astara rayonunda çayçılıq, çəltikçilik və sitrusçuluğun inkişafına dövlət dəstəyinin daha da gücləndirilməsi, bu sahələrin potensial imkanlarından səmərəli istifadə edilməsi, çay, çəltik və sitrus meyvələri istehsalına marağın artırılması məsələləri öz əksini tapır. Kənd təsərrüfatı sahələrinin inkişafına olan bu diqqət torpaqlardan səmərəli istifadəni təmin etməklə, bol məhsul istehsalında özünü göstərəcəkdir.\n2017-cı ildə rayonda 447 hektar sahədə çəltik əkini aparılmış, 1800 ton çəltik yığılmışdır.\nEyni zamanda 197 hektar məhsuldar çay plantasiyalarından ümumilikdə 476 ton yaşıl çay yarpağı yığılaraq çay emalı müəssisələrinə təhvil verilmişdir. Bu gəlirli, səmərəli kənd təsərrüfatı sahələrini inkişaf etdirilərək, qarşıdakı illərdə çəltik və çay sahələrinin min hektara çatdırılması nəzərdə tutulmuşdur.\n2017-ci ildə 774 hektar yeni sitrus və subtropik meyvə bağı salınaraq əkin sahələri ümumilikdə 3116 hektara çatdırılmışdır. Təkcə son iki ildə yeni salınmış sitrus və subtropik meyvə bağlarının sahəsi 40 faiz artmışdır.\nÜmumilikdə aqrar sektorun inkişaf etdirilməsi istiqamətdə tədbirlər davam etdirilir və bu iş rayonumuzda daim diqqət mərkəzindədir.\nSeminarda AMEA Torpaqşünaslıq və Aqrokimya İnstutunun direktoru, AMEA-nın müxbir üzvü, professor Əlövsət Quliyev, AMEA Lənkəran REM-nin direktoru, professer Fərman Quliyev, AMEA TAİ “Üzvi gübrələr” labaratoriyasının müdiri, əməkdar elm xadimi professor P.Zamanov, AMEA TAİ “Üzvi gübrələr” labaratoriyasının aparıcı elmi işçisi, professor Əli Əlizadə çıxış edərək Azərbaycanda kənd təsərrüfatının inkişafında elmin rolu, Lənkəran-Astara zonasında çayçılıq və çəltikçilikdə üzvi gübrələrdən istifadənin səmərəliliyi, torpaqlardan müasir texnologiyalar əsasında səmərəli istifadə üsulları, çəltikçilikdə yeni texnologiyadan istifadə qaydaları barədə fermer və sahibkarlara geniş məlumat vermiş, müzakirələr aparılmışdır.


Rövnəq Abdullayev: "Neftin qiymətinin aşağı olmasına baxmayaraq layihələr uğurla icra edilir"\n19:57 10 Oktyabr 2016\nİstanbul. 10 oktyabr. REPORT.AZ/ Bu gün dünyada neft sənayesi və enerji sektorunda əsas problem aşağı qiymətlər şəraitində investisiya lahiyələrinin həyata keçirilməsi ilə bağlıdır.\n"Report"un Türkiyə bürosu xəbər verir ki, bunu Azərbaycan Dövlət Neft Şirkətinin (SOCAR) prezidenti Rövnəq Abdullayev İstanbulda keçirilən 23-cü Dünya Enerji Konqresindəki çıxışında deyib.\n“Artıq bir çox layihə dayandırılıb. Başqalarından fərqli olaraq, Azərbaycan və Dövlət Neft Şirkəti qiymətlərin düşdüyü bir vaxtda böyük layihələrin başlanğıc dönəmində idi. Biz çox düşündük və bu, yalnız kommersiya layihələri deyil, həmçinin Avropanın enerji təhlükəsizliyini təmin edən layihələrdir. Bu, “Şahdəniz-2” layihəsi, Cənub Qaz Dəhlizi ilə Avropaya alternativ qazın gətirilməsi kimi məsələlər idi. Ona görə də qərar qəbul olundu ki, bu layihələri davam etdirək. Bu gün 45 milyard dollar dəyərində olan layihənin 2013-cü ildə icrasına qərar verildi və həm Azərbaycanda “Şahdəniz” yatağında, həm də boru xətlərində görülən işlər - Bakıdan Gürcüstan və Türkiyəyə gedən Cənub Qaz Boru Kəməri, TANAP və TAP layihələri uğurla həyata keçirilir” - R.Abdullayev deyib.\nSOCAR prezidenti vurğulayıb ki, çətinliklərə baxmayaraq, Azərbaycan, Türkiyə, Gürcüstan və digər dövlətlər layihələrin icrasına dəstək verib: “Neft qiymətinin aşağı olmasına baxmayaraq layihələr uğurla icra edilir”.\nRövnəq Abdullayev Neftin qiymətinin aşağı olmasına baxmayaraq layihələr uğurla icra edilir


Polşa istehsalçısı FIBARO, ağıllı bir ev qurmaq üçün həll yolları təqdim edir. İşıqlandırma, isitmə və ya rollar pərdələri üçün sensorlar və ya nəzarətedicilər kimi yeni cihazlar haqqında oxuya bilərsiniz. Ev mühitinizi avtomatlaşdırmaq çətin olmalı deyil!\nNice Polska və FIBARO-nun birgə reklam kampaniyası\nBu il 25 illik yubileyini qeyd edən Nice Polska şirkəti uzun illərdir idmanla, xüsusən də sürət yoluyla yaxından əlaqələndirilir. 2018-ci ildə Nitsa qrupunun sıralarına qatılan FIBARO ilə əməkdaşlıq edərək ...\nFIBARO Walli Controller gəldi\nFIBARO Walli Controller, səhnələri tetikleyebilen və ya birliklərdən istifadə edərək digər Z-Wave cihazlarını idarə edə bilən ağıllı bir divara quraşdırılmış Z-Wave ™ düyməsidir. Daxil olan batareya və ya birbaşa cərəyanla işləyir. Cihaz Walli çox çərçivələrinə uyğundur. Əsas ...\nFIBARO-dan Dimmer 2 - işıqlandırma dimmerinin nəzərdən keçirilməsi\ndimmer, Fibaro, dimmer\nİşıq nəzarəti ağıllı bir ev quraşdırılmasında açıq bir nöqtə kimi görünür. Sadə açma və söndürməklə deyil, eyni zamanda parlaqlığa nəzarət və ya digər cihazlar ilə avtomatlaşdırma ilə bağlıdır. FIBARO Dimmer 2 kömək edə bilər ...\nmərkəzi, Fibaro, hc3, HC3 Lite\nFIBARO haqqında çox yaxşı xəbərimiz var! Şirkət, HC3-ə daha ucuz alternativ olacaq yeni bir qapı - FIBARO Home Center 3 Lite buraxdığını açıqladı. Hədəfin əsas üstünlüyü onun qiyməti olacaq, ehtimal ki, yalnız ...\nFIBARO Smoke Sensor - tüstü sensörünün nəzərdən keçirilməsi\ntüstü sensoru, Fibaro, tüstü sensoru\nFIBARO Tüstü Sensoru, Z-Wave sahəsindəki hər Ağıllı Ev meraklısının sahib olması lazım olan bir sensordur. Ancaq yalnız ona görə deyil ki, onu nənə üçün də ala bilərsən. Niyə? Yoxlayın 🙂\nFIBARO Walli yeni bir rəng ilə\nGözəl Smart Home məhsullarını sevirsinizsə, sizin üçün yaxşı bir xəbərimiz var. FIBARO, Black Walli seriyasını yayımladı! Aşağıdakı qalereyada necə göründüklərinə baxın.


Cəsədləri satın alırlar!\n4 Noyabr 2014 12:59 (UTC+04:00)\nÇinli ailələr, başlarında dua edə bilmək üçün yaxınlarının basdırılmasını seçir. Çin hökuməti isə torpaqların kənd təsərrüfatı ərazisi və ya torpaq sahəsi olaraq istifadə edilməsi üçün ölülərin yandırılmasına təşviq edir.\nMovqe.az xəbər verir ki, keçən iyun ayında ölkənin cənubunda olan Guangşi bölgəsindəki Beiliu şəhərinin bir sakini, babasının cəsədinin qəbiristanlıqdan oğurlandığını bildirmişdi. Polis iyulda Beiliuda soyadı Cong olan bir məzar oğrusunu nəzarətə alıb.\nRəsmi Xinhua Xəbər Agentliyinə görə Jong gecələri ətraf kəndlərdəki qəbiristanlıqlardan 20-dən çox cəsəd oğurladığını etiraf edib. O, oğurladığı cəsədləri daha sonra torbalara qoyub qonşu Guangdong bölgəsinə daşıdığını deyib.\nCənazə islahatını tətbiq edən vəzifəli He və Dong soyadlı iki səlahiyyətlinin keçən həftə nəzarətə alındığı bildirilib.\n10 cəsəd satın alan Dongun hər cəsədə 489 dollar ödədiyi deyilib.\nÇin mediasında cəsədlərin yandırılmasını nəzərdə tutan qaydaların qüvvəyə minməsindən əvvəl basdırılmaq istəyən bəzi insanların intihar etdiyi yazılmışdı. Bəzilərinin də sevdiklərini gizlicə basdırmağı seçdikləri yazılmışdı.


🥇 ▷ Google köməkçiləriniz tərəfindən ailənizin idarəsini yaxşılaşdırır » ✅\nGoogle köməkçiləriniz tərəfindən ailənizin idarəsini yaxşılaşdırır\nIn 3 Sentyabr, Google, Android'in şirin ada sahib olmayacağının onuncu rəsmi versiyasını hazırlayacaq. Deyəsən, hazırda tərtibatçılar, Google köməkçisi ilə olduğu kimi, gecə rejimi ilə tam sürət yeniləmə tətbiqi üzərində işləyir və yeni funksiyaları həyata keçirirlər.\nBu xidmət bəzi istifadəçilər üçün yeniləməyə başlayır (bir beta tətbiqi quraşdırdığımıza baxmayaraq hələ də hər kəsə çatmır) yeni bir menyu ilə (nəhayət!) sistema ailənizin üzvləri səs əmrləri ilə qarşılıqlı əlaqə qura bilər, əlavə olaraq müvafiq məlumatları yerləşdirə bilər.\nİndiyə qədər iştirakçılarla söhbət edərək münasibətlər qura bildik, lakin bu həmişə nəticə vermədi.\nYeni hissə xalqınız\nYeni interfeys ilə ailəmizin hər bir üzvünü tapa biləcəyimiz və Google ilə bizimlə hansı münasibətdə olduqlarını izah edə biləcəyimiz bir bölmə olacaq. Hər bir insan üçün iyirmidən çox variant arasından birini seçə bilərik.\nBundan əlavə qohumluq buraxa bilərik bir ad günü hamısından və yaşayış yeri. Ailələrimizlə öz qruplarımızı yarada bilərik və ya digərləri bölməsinə yerləşdirə bilərik, burada Google səs interfeysi ilə əlavə etməyə davam edəcəyimiz qrupları yerləşdirəcəkdir.\nƏvvəldə dediyimiz kimi, bu yeniləmə bütün istifadəçilərə göndərildi, lakin bu tətbiq üçün bir neçə gün çəkəcək və hələlik ABŞ-dan ayrılıb-çıxmadığını bilmirik. Tətbiqi yeniləməmisinizsə, onu Play Store-dan edə bilərsiniz.\nGoogle versiyası: Müəllif: İSTEHSAL QURAŞDIRMASINI tələb edir APK ölçüsü:


Əşiya 19 | Onlayn Müqəddəs Kitab | Yeni dünya tərcüməsi\nMisirə qarşı hökm (1—15)\nMisir Yehovanı tanıyacaq (16—25)\nMisirdə Yehovanın adına qurbangah (19)\n19 Misirə qarşı hökm:+ Budur! Yehova sürətlə uçan buludun üstünə minib Misirə gəlir. Misirin puç allahları Onun qarşısında titrəyəcək,+Misirin ürəyi köksündə əriyəcək. 2 «Misirlini misirlinin üstünə qaldıracağam,Bir-biri ilə vuruşacaqlar.Qardaş qardaşa, yoldaş yoldaşa qarşı,Şəhər şəhərə, padşahlıq padşahlığa qarşı vuruşacaq. 3 Misir duruxub qalacaq.Mən onun niyyətini alt-üst edəcəyəm.+ Onlar puç allahların,Ovsunçuların, cindarların, falçıların+ üstünə qaçacaqlar. 4 Mən Misiri qəddar ağaya təslim edəcəyəm,Onlara əzazil hökmdar ağalıq edəcək»,+ — bəyan edir Rəbb, ordular Allahı Yehova. 5 Dənizin suyu quruyacaq,Çay qupquru olacaq.+ 6 Çaylar iylənəcək.Misirin Nildən ayrılan arxları boşalıb quruyacaq. Qamışlar, qarğılar çürüyəcək.+ 7 Nil çayı kənarındakı, Nilin ağzındakı bitkilər,Nil boyunca əkilmiş tarlalar+ quruyacaq,+ Sovrulub yox olacaq. 8 Balıqçılar qəmə batacaq,Nilə tilov atanlar göz yaşı tökəcək,Suya tor atanlar haldan düşəcək. 9 Daranmış kətanla+ işləyənlər,Ağ qumaş toxuyanlar xəcalət çəkəcək. 10 Misirin toxucuları pərişan olacaq,Muzdurları dərd basacaq. 11 Suan+ bəyləri axmaqdır. Fironun ən müdrik müşavirləri ağılsız məsləhətlər verir.+ Siz necə firona: «Mən müdriklərin,Qədim padşahların nəslindənəm», — deyə bilərsiniz? 12 Hanı sənin başbilənlərin?+ Bilirlərsə, qoy sənə desinlər ordular Allahı Yehovanın Misirlə bağlı qərarını. 13 Suan bəyləri axmaqlıq etdi,Nof*+ bəyləri aldandı.Misir qəbilələrinin başçıları Misiri azdırdı. 14 Yehova Misirin üstünə çaşqınlıq ruhu tökdü.+Onlar Misiri hər bir işdə azdırdılar,O, qusuntusunun içində ləngər vuran sərxoş kimi, səndələdi. 15 Misirin əlindən heç nə gəlməyəcək.Nə baş, nə quyruq, nə pöhrə, nə də qarğı* bir şey edə bilməyəcək. 16 O gün Misir qadına bənzəyəcək. Ordular Allahı Yehova əlini ona qarşı qaldıranda qorxudan tir-tir əsəcək.+ 17 Yəhuda torpağı Misiri vahiməyə salacaq. Yəhudanın adı gələndə onlar ordular Allahı Yehovanın Misirlə bağlı qərarına görə vəlvələyə düşəcək.+ 18 O gün Misir torpağında Kənan dilində danışan və ordular Allahı Yehovanın adına and içən beş şəhər olacaq.+ Onlardan biri Viran şəhəri adlanacaq. 19 O gün Misirin ortasında Yehovanın adına qurbangah qurulacaq, sərhədində Yehovanın şərəfinə sütun qoyulacaq. 20 Bu, Misir torpağında ordular Allahı Yehovanın adına nişan və şəhadət olacaq. Onlar zalımların əlindən Yehovaya dad edəcək və O, böyük xilaskar göndərib onları qurtaracaq. 21 Yehova Özünü misirlilərə tanıdacaq və o gün misirlilər Onu tanıyacaq. Ona qurbanlar, bəxşişlər gətirəcəklər, Yehovaya nəzir edəcək və yerinə yetirəcəklər. 22 Yehova Misiri cəzalandıracaq,+ vuracaq və sağaldacaq. Onlar Yehovaya tərəf dönəcəklər, O, yalvarışlarını eşidib onlara şəfa verəcək. 23 O gün Misirdən Aşşura kimi böyük yol uzanacaq.+ Aşşur Misirə, Misir də Aşşura gedib-gələcək. Misirlə Aşşur Allaha qulluq edəcək. 24 O gün İsrail Misirlə Aşşura qoşulacaq+ və dünya üçün bir nemət olacaq. 25 Çünki ordular Allahı Yehova onlara xeyir-dua verib deyəcək: «Xalqım Misir, əlimin işi Aşşur və irsim İsrail mübarək olsun».+\n^ Digər variant: nə xurma budağı, nə də qamış.


Bu gün, avqustun 12-i “Gəncə işi” üzrə həbs olunanların yaxınları Azərbaycan Prezidentinin Administrasiyasının binası qarşısında “Gəncə məhbuslarına azadlıq!”, “Sifarişli məhkəmələrə son!” şüarları ilə etiraz aksiyası keçirib. Onlar övladlarının günahsız həbs edildiyini bildirib və bəraət verilməsini tələb edib.\nPolis aksiyaya müdaxilə edib, lakin insident olmayıb. Polis rəsmiləri aksiya iştirakçılarına pandemiya ilə əlaqədar Prezident Administrasiyasında qəbul edilmyəcəklərini bildirib.\nHazırda Bakı Ağır Cinayətlər Məhkəməsində Yunis Səfərov və digər 11 nəfərin məhkəmə prosesi davam etdirlir. Dövlət ittihamçısı təqsirləndirilən şəxslərə 15 ildən 20 ilədək, Yunis Səfərova isə ömürlük həbs istəyib.


Prezident İlham Əliyev: “Şuşa bizim tarixi şəhərimizdir. Əlbəttə ki, Şuşasız bizim işimiz yarımçıq olar” - Xəbərlər - QAZAX RAYON Icra Hakimiyyəti\nPrezident İlham Əliyev: “Şuşa bizim tarixi şəhərimizdir. Əlbəttə ki, Şuşasız bizim işimiz yarımçıq olar”\nAzərbaycan Respublikasının Prezidenti İlham Əliyev oktyabrın 16-da Türkiyənin "A Haber” televiziya kanalına müsahibə verib. Dövlətimizin başçısının müsahibə zamanı səsləndirdiyi fikirlərdən bir hissəsini təqdim edirik.\nErmənistan hərbi cinayət törədir. Ermənistan tərəfi adətən döyüş meydanında məğlubiyyətə uğrayanda mülki şəxslərə atəş açırlar. Bu birinci Qarabağ savaşında da müşahidə edilib. Məhz Xocalı soyqırımını törədənlər həmin mənfur Ermənistandır. Bu, insanlığa qarşı cinayətdir, bir daha Ermənistanın yırtıcı xislətini göstərir. Ancaq bir də onu göstərir ki, bu namərd hücumlar Azərbaycanı yolundan döndərə bilməz, Azərbaycan xalqının iradəsini qıra bilməz.\nMülki şəxslər arasında insan itkisi davam edir, Azərbaycan ordusu heç zaman mülki şəxslərə qarşı atəş açmır, bu gün də açmırıq, baxmayaraq ki, Gəncəyə, Tərtərə hücumlar oldu. Azərbaycan vətəndaşları öz torpağında qürurla yaşayırlar və bütün bu çətinliklərə dözürlər. Onları birləşdirən bir amal var – Qarabağın qaytarılması, Azərbaycan bayrağının işğal edilmiş bütün torpaqlarda qaldırılması və ərazi bütövlüyünün bərpa edilməsidir.\nErmənistan məğlub olduğunu görüb atəşkəs istədi. Ermənistan görəndə ki, artıq döyüş meydanında işğal edilmiş torpaqları qoruya bilmir, onlar atəşkəs üçün müraciət etdilər. Bilirsiniz ki, Rusiya bu missiyanı öz üzərinə götürmüşdür, Azərbaycan da bildirdi ki, humanitar məqsədlər üçün, cəsədlərin götürülməsi, əsirlərin dəyişdirilməsi üçün atəşkəs elan oluna bilər. Ancaq görünür ki, Ermənistan bu atəşkəsdən istifadə etmək istəyir, bir gün keçməmiş Gəncəyə bu namərd hücumu təşkil etdilər. Ondan sonra digər şəhərlərimizi vurmağa başladılar və faktiki olaraq bu atəşkəsi kobudcasına pozdular. Ona görə bu, onların taktikasıdır.\nErmənistan ordusu müharibədə qısa zamanda əridi, yox oldu. Ermənistan itkiləri hər gün dəyişən bir statistikadır. 200-dən çox tank məhv edilib, 33 tank qənimət kimi götürülüb, hava hücumuna qarşı 35 OSA sistemi, iki S-300 sistemi məhv edilib. Təqribən 170 karqo maşını ya məhv edilib yaxud ələ keçirilib. Həmçinin 16 komanda mərkəzi məhv edilib. Hesablamalara görə, bu günlər ərzində Ermənistan ordusuna təxminən 2 milyard dollar ətrafında ziyan dəyib və bu, davam edir.\nErmənistan muzdlu döyüşçülər gətirir. Hərbi əməliyyatlar başlamadan əvvəl məlumat var idi ki, PKK-çılar orada düşərgə qurub. Dağlıq Qarabağ nəzarətsiz bir ərazi idi. Orada hər hansı bir beynəlxalq nəzarət mexanizmi yox idi. Ona görə orada qaçaqmalçılıq, narkotik ticarəti, qanunsuz silahlı birləşmələrin təlimləri və PKK düşərgələri də mövcud idi.\nErmənistan müharibə coğrafiyasını genişlətməyə çalışır. Azərbaycan öz torpağında özünü müdafiə edir və işğalçıları qovur. Bizim Ermənistan torpağında hərbi məqsədlərimiz yoxdur. Ancaq, eyni zamanda, Ermənistan ərazisindən Azərbaycana qarşı "Toçka-U”, "İsgəndər”, "Skad” və başqa çox təhlükəli silahlardan istifadə etməyə davam edəcəklərsə, - necə ki, Gəncəni Ermənistanın Vardenis rayonundan vurdular, - bu, Azərbaycan üçün legitim, qanuni hərbi hədəflər olacaq. Bunu hər kəs bilsin.\nPaşinyan Sorosun adamıdır və Rusiyaya qarşıdır. Ermənistanda çevrilişin təşkil edilməsində Soros qruplarının böyük rolu oldu və Paşinyan, əslində, hər zaman anti-Rusiya mövqeyində olub. O millət vəkili olarkən hər zaman Rusiyanın əleyhinə idi. Hər şeyi Rusiyanın əleyhinə etdi, Rusiyanın "Qazprom” şirkətinə, dəmir yolu şirkətinə cinayət işi açdı.\nStatus-kvo artıq yoxdur, Azərbaycan status-kvonu dəyişdi. Status-kvo torpaqların işğal altında saxlanılması demək idi. Baxmayaraq ki, Minsk qrupunun həmsədrləri bununla əlaqədar hələ 10 il bundan öncə çox müsbət açıqlama vermişdirlər ki, status-kvo qəbuledilməzdir.\nAzərbaycanın haqlı və ədalətli mübarizəsi dəstəklənir.Türkiyə və Pakistan ilk dəstək olan ölkələrdir. Onlardan sonra bu ölkələrin sayı artdı. Ondan sonra Əfqanıstan açıq dəstək göstərdi. Bosniya və Herseqovina, ondan sonra digər ölkələr dəstək göstərdilər. Ən çox dəstək göstərən qardaş Türkiyə olmuşdur. Bu Azərbaycanı daha da ruhlandırdı. Ancaq hərbi dəstəkdən söhbət gedə bilməz.\nHəmsədr ölkələr tərəfsizliklərini qorumalıdır. Fransa həmsədr kimi bitərəf olmalıdır. Hər bir ölkənin başqa ölkə ilə xüsusi əlaqələri ola bilər. Ancaq həmsədrlik artıq başqa bir mexanizmdir. Bu, həmsədr olan ölkələrin üzərinə böyük məsuliyyət qoyur. Ona görə onlar bu mandat çərçivəsində gərək bitərəf olsunlar. Bu günə kimi Fransanın addımları və yanaşması müsbətdir.\nQonşu ölkələr tərəfsizliyi qoruyur. İran və Gürcüstan öz hava məkanını və quru yollarını Ermənistana silahların daşınmaması üçün bağladı. Buna görə İran və Gürcüstan hökumətlərinə bir daha təşəkkür edirik.\nDe-fakto Türkiyə artıq müzakirə masasındadır. Bu, reallıqdır. Bu gün Türkiyə digər bölgədə yerləşən ölkələrlə bu məsələni danışır, müzakirə edir. Rusiya və Türkiyə prezidentləri arasında telefon danışığı olub. Xarici İşlər nazirlərinin, Müdafiə nazirlərinin danışıqları olubdur. Eyni zamanda, iranlı həmkarları ilə Türkiyənin yüksək vəzifəli şəxslərinin əlaqələri olubdur, digər ölkələrlə. Ona görə Türkiyə de-fakto buradadır.\nAzərbaycan-Türkiyə hərbi əməkdaşlığı genişlənir.Türkiyə ilə hərbi sahədə işbirliyimiz gündən-günə möhkəmlənir. Keçən il 10 birgə hərbi təlim keçirilmişdir, həm havadan müdafiə, eyni zamanda, özəl komandalar, digər sahələr üzrə. Ona görə bu işbirliyi ən yüksək səviyyədədir. Buna baxmayaraq Türkiyənin Azərbaycanda hərbi baza yaradılması məsələsi heç zaman müzakirə mövzusu olmamışdır.\nRəcəb Tayyib Ərdoğan dünya lideridir. O, Türkiyəni böyük zirvələrə qaldırdı. Türkiyəni ləyaqətli, qürurlu dövlət kimi bütün dünyaya tanıtdırdı. Ona qarşı çox böyük ədalətsizliklər, haqsızlıqlar edilir, həm bəzi ölkələr tərəfindən, həm də təəssüf ki, Türkiyənin içində də bəzi siyasi qüvvələr tərəfindən. Bu gün Türkiyəni onun kimi sevən, onun maraqlarını müdafiə edən, öz sinəsini irəli verən ikinci bir insan yoxdur Türkiyədə. Bunu hər kəs bilməlidir. Azərbaycanda bunu hər kəs bilir. Onun sözləri, onun addımları, onun varlığı bütün türk dünyası üçün önəmlidir və türk dünyasının birləşməsi, işbirliyinin dərinləşməsi istiqamətində biz bundan sonra da böyük səylər göstərəcəyik.\nYeni zəfər müjdələrinə doğru uğurla irəliləyirik.Son əks-hücum əməliyyatlarının nəticələri Azərbaycan Ordusunun əməliyyatının daha da uğurlu olmasına şərait yaradır. Şuşanın Azərbaycan xalqının qəlbində xüsusi yeri var. Bu, bizim tarixi şəhərimizdir, qədim mədəniyyət ocağıdır. Əlbəttə ki, Şuşasız bizim işimiz yarımçıq olar.\nŞəhidlərimiz ümummilli kədərimizdir. Prezident İlham Əliyevi ən çox kədərləndirən Azərbaycanın itkiləridir. Həm mülki vətəndaşlar arasında, həm də əsgərlər arasında. Gənc əsgərlərimiz fədakarlıq, rəşadət göstərərək doğma torpaqları uğrunda şəhid olurlar. Bu, böyük faciədir, xalqımız üçün, onların yaxınları üçün, valideynləri üçün böyük faciədir. İstər mülki vətəndaş olsun, istər hərbçi olsun, fərq etməz, onların hamısı soydaşlarımızdır, övladlarımızdır, qardaşlarımızdır.\nAzərbaycan xalqının iradəsi sarsılmazdır. Azərbaycan xalqı iradəlidir, mərmi altında yaşayan insan yerindən tərpənmir. Tərtəri Ermənistan Stalinqrada çevirir. İndiki Azərbaycan o Azərbaycan deyil. İndiki Azərbaycan güclü dövlətdir və özünü qoruya bilən bir dövlətdir. İnsanlar mərmi altında yaşayır, oranı tərk etmir, evləri yanır, malları batır, amma deyirlər ki, təki "Vətən sağ olsun!”.\nAzərbaycan ordusunun döyüş hazırlığı öyrənilir.Bu gün Azərbaycan ordusunun potensialı bütün dünyanın gözü önündədir. İnkişaf etmiş bəzi ölkələrin hərbi mütəxəssisləri də artıq bizim təcrübəmizi öyrənirlər. Mən əminəm ki, bu təcrübə kitablarda da, tədqiqatlarda da əksini tapacaq. Qardaş Türkiyənin inkişaf etmiş hərbi sənaye kompleksi bu gözəl SİHA-ları və İHA-ları istehsal etməyə başlamışdır. Azərbaycan Türkiyənin xaricində ilk ölkələrdəndir ki, bu SİHA-ları ala bilir. Türkiyə istehsalı olan SİHA-larla bir milyard dollar dəyərində olan erməni hərbi texnikası məhv edildi.\nAzərbaycan Prezidenti Ulu Öndərin yolu ilə gedir. Prezident İlham Əliyev hər zaman Ulu Öndərin yoluna sadiqdir. 2003-cü ildə ilk dəfə Azərbaycan xalqı ona etimad göstərəndə seçkilərdən əvvəl demişdi ki, əgər siz mənə bu inamı, etimadı göstərsəniz, mən Heydər Əliyev siyasətinə sadiq olacağam, bütün istiqamətlər üzrə onun yolu ilə gedəcəyəm. Böyük layihələrin həyata keçirilməsi, əlbəttə ki, Heydər Əliyev yolunun davamıdır.\nMilli həmrəylik ölkəmizdə çox güclüdür. Ərazi bütövlüyümüzün bərpası bir nömrəli vəzifədir. Buna nail olmaq üçün böyük səy göstərilir - siyasi, iqtisadi, diplomatik, hərbi sahələrdə. Siyasi mübarizə hər yerdə var. Bir də milli məsələ var. Milli məsələdə hər hansı bir siyasi mübarizə olmamalıdır. Biz təhdid qarşısında birləşməliyik.


1 Mart 19:41 | 1 970\nAzərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin İctimaiyyətlə əlaqələr şöbəsindən SİA-ya bildiriblər ki, 8 nəfərlik həkim heyəti Vətən müharibəsində yaralanmış̧ qazilərimizin oftalmoloji cərrahi və tibbi müalicəsi məqsədilə humanitar yardım çərçivəsində ölkəmizə gəlib. Həkimlər gözündən zədə almış̧ hərbçilərimizin müayinəsini və əməliyyatlarını həyata keçirəcəklər.\nİki gün ərzində israilli həkimlər 123 qazimizi müayinə ediblər. Onlardan 5-i artıq əməliyyat edilib, daha 20 nəfərin əməliyyatı isə növbəti günlərdə baş tutacaq. Xatırladaq ki, “YAŞAT” Fonduna müraciət etmək və Fondun fəaliyyəti ilə tanış̧ olmaq üçün yashat.gov.az portalı istifadədir.


PKK-nın QARA GÜNLƏRİ BAŞLAYIR – İraqın Baş nazirinin Ərdoğanla görüşündə nələr razılaşdırılıb? - TƏHLİL\n22 Dekabr 2020 - 18:50\nPKK-nın QARA GÜNLƏRİ BAŞLAYIR –İraqın Baş nazirinin Ərdoğanla görüşündə nələr razılaşdırılıb? - TƏHLİL\n“Habertürk”, Türkiyə, 21 dekabr 2020-cil\nXarici siyasəti izləyən şərhçilər, mən də daxil olmaqla, son günlərdə diqqətlərini xüsusilə Atlantik müttəfiqliyi vektorunda yaşanmaqda olan əlaqələrə cəmləmiş durumdadırlar.\nSon AB sammitində Avropanın Türkiyə ilə əlaqələrini ABŞ-la tam koordinasiya edərək aparacağı aydın şəkildə ortaya çıxdıqdan sonra diqqətlərin o vektora cəmlənməsi normal qarşılanmalıdır.\nƏsas önəmli hadisə sərhədlərimizdə oldu\nAncaq bizim diqqətimiz Qərbə cəlb olunmuşkən, sərhədimizin dibində terrorla mübarizə baxımından o qədər önəmli hadisələr baş verdi ki, bunları da anlatmalı və ölkəmizin regional siyasəti baxımından bunları da düşünməliyik.\nÖnəmli diplomatik hərəkətlilik\nİraq baş naziri Mustafa əl-Kazımi, 17 dekabrda Ankaraya rəsmi səfərə gəldi. Onun səfərindən öncə isə İraqın xarici işlər naziri Ankaraya gələrək, bir sıra təmaslarda olmuşdu və daha sonra alınacaq qərarlar üçün hazırlıq görmüşdü.\nTürkiyə ilə İraq arasında bütün iqtisadi və təhlükəsizlik problemlərinin masaya yatırıldığı bir sıra görüşlər keçirildi. Prezident Ərdoğanla əl-Kazımi arasında keçirilən görüşdə təhlükəsizlik problemlərinin xüsusi müzakirə mövzusu olduğu təxmin edilir. Yekunda terror təşkilatı PKK ilə bağlı elə bir sərt nəticəyə gəlindi ki, bu tonun Vaşinqtonda sürpriz olaraq qarşılandığı anlaşılır.\nİraq Regional Kürd Administrasiyası (İRKA) ilə mərkəzi İraq hökuməti arasındakı təmaslardan və onların hər ikisinin Türkiyə ilə keçirdiyi görüşlərdən sonra bu üçlük arasında PKK-nın regiondakı fəaliyyətlərinin məhdudlaşdırılması və varlığına son verilməsilə bağlı fikir birliyi əldə edildi.\nBelə görünür ki, bu üçlü fikir birliyi PKK-nın Sincar bölgəsindəki varlığına müəyyən müddət ərzində son verilməsini, bu bölgənin terror təşkilatından təmizlənməsini də hədəfləyir.\nSincar, terror təşkilatı PKK və onun Suriyadakı qolu olan YPG üçün strateji önəm kəsb edir. Çünki PKK, Suriya daxilində həyata keçirdiyi əməliyyatları Sincardan göndərdiyi milislər vasitəsilə idarə etməyə çalışır.\nİraq Regional Kürd Administrasiyası (İRKA) Daxili işlər naziri Rebivar Əhməd, İraq Milli Təhlükəsizlik Direktoru Kazım Aracı və BMT Baş katibinin İraqdakı xüsusi təmsilçisi Janin Hennis 09 oktyabrda Ərbil və Bağdad rəhbərliyinin nəzarəti altında bir toplantı keçirmiş və nəticədə terror təşkilatı PKK-nın Sincardakı varlığına son verəcək bir anlaşma əldə etmişlər.\nBölgədə PYD ünsürlərilə koordinasiya içində çalışan ABŞ, Suriyadakı PYD gücləri üçün Sincarın strateji önəm daşıdığını bildiyinə görə, bu anlaşmanın həyata keçirilməsinə və Sincarın PKK-dan təmizlənməsinin yol xəritəsinin çıxarılmasına bəzi manevrlərlə mane olmağa çalışırdı.\nABŞ-ın həyati xətası\nAncaq bölgədə ABŞ-dan müstəqil hərəkət etməsi mümkün olmayan terror təşkilatı YPG, həm özü, həm də Vaşinqton üçün nəticələri ağır ola biləcək strateji xətaya yol verdi. Böyük ehtimalla, İraq Regional Kürd Administrasiyası içində olan PKK ünsürlərinə güvənərək, Suriya daxilindən İraqın kürd bölgəsinə hücuma cəhd etdi. İKRA-nın peşmərgələri bu hücumu dəf etdi. Sonra isə bizi bugünkü duruma gətirən diplomatik proseslər yaşanmağa başladı.\nYPG-nin davranışına həm İKRA, həm də İraq dövləti çox sərt reaksiya verdi. İKRA Baş naziri Mesrur Bərzani, YPG-nin peşmərgəyə hücum etməsini sərt bir dillə qınayaraq, təkrarlanması halında bu cür hücumların bölgənin təhlükəsizliyinə böyük zərər verəcəyini söylədi. İŞİD əleyhinə koalisiyaya da səslənən Bərzani “Ortaq dost və müttəfiqimiz olan beynəlxalq koalisiya YPG-nin bu cür hücumlar etməyəcəyinə dair təminat verməlidir. Xarici ölkələrin etdiyi yardımlardan İKRA torpaqlarına hücum məqsədilə istifadə edilməsinə də izin verilməməlidir. Bu cür hücumların təkrarlanması, şübhəsiz, bölgə təhlükəsizliyinə böyük zərər verəcəkdir” dedi.\nBərzani, 14 dekabrda ABŞ XİN-in Suriya üzrə xüsusi təmsilçisi Coel Reybernə də zəng edərək, PKK-nın Suriyada təsir əldə etmək cəhdlərinin əngəllənməsi və ABŞ tərəfindən bölgəyə göndərilən yardımların bu terror təşkilatının əlinə keçməsinə son verilməsi üçün çağırış da etdi.\nTürkiyənin əli çox gücləndi\nABŞ və YPG-nin bu strateji xətası nəticəsində başladılan diplomatik hərəkətlilik sonunda Türkiyə, İKRA və İraq arasında anlayış birliyinin əldə edilməsilə terror təşkilatı PKK-nın bölgədəki varlığına qarşı çox önəmli bir addım atılmış oldu. Türkiyə “Sincar anlaşması” ilə bölgənin PKK-dan təmizlənməsi üçün cızılan yol xəritəsinin işə salınmasını koordinasiya edəcək duruma gəldi.\nBu yöndə inkişaf edən hadisələrlə bağlı ABŞ-ın yeni bir həmləsinin olub-olmayacağı, hələ ki, aydın deyil. Türkiyənin atdığı addımlara bir az hazırlıqsız yaxalandığı görünən Vaşinqtonun müvafiq qurumlarında intensiv dəyərləndirmələrin aparıldığı söylənilir.